title: Obninskin ydinvoimalaitos

text: Obninskin ydinvoimalaitoksessa käytettiin teholtaan 5 MW:n kevytvesijäähdytteistä grafiittireaktoria (LWGR). Voimalan rakennustyöt aloitettiin tammikuussa 1951 ja reaktorilla saavutettiin ydinreaktiota ylläpitävä kriittinen massa ensimmäisen kerran 6. toukokuuta 1954. Voimalaitos liitettiin sähköverkkoon 27. kesäkuuta 1954. Laitos suljettiin pysyvästi 29. huhtikuuta 2002. Voimalaitoksen entisissä tiloissa toimii nykyään esimerkiksi ydinvoimatekniikan museo. Obninskin ydinvoimalaitoksen omistaa Venäjän valtion Rosatom ja sen toiminnan loppuunsaattamisesta vastaa Rosatomin tytäryritys, osakeyhtiö Rosenergoatom.


title: Obninskin ydinvoimalaitos

text: Keväällä 2014 tulee kuluneeksi 60 vuotta siitä, kun tämä maailman ensimmäinen tuotannollinen ydinvoimala saavutti kriittisyyden. Obninskin voimalaitokselle suunniteltu reaktoriratkaisu toimi pohjana useiden myöhempien ydinvoimaloiden suunnittelulle. Rakennettiin Siperian ja Belojarskin ydinvoimalaitokset, ja kehitettiin suurempi, 1000 MW:n RBMK-reaktorimalli.


title: Jonah Falcon

text: Jonah Falcon (29. heinäkuuta 1970 Brooklyn, New York) on yhdysvaltalainen näyttelijä ja käsikirjoittaja. Hän on kuuluisa suuresta siittimestään (levossa 24 cm, erektiossa 34 cm). Suurimman siittimen ennätyksen vei häneltä meksikolainen Roberto Esquivel Cabrera yli 48 senttimetrin peniksellään. Falconilla on kolme lasta ja hän on biseksuaali. Hänestä on myös tehty dokumenttielokuva "World's biggest penis".


title: Jonah Falcon

text: Vuonna 2012 Jonah Falcon aiheutti huolenaiheen San Franciscon kansainvälisellä lentoasemalla, kun turvatarkastajat epäilivät Falconin kuljettavan jotain ylimääräistä haarovälissään.


title: Jonah Falcon

text: Vuonna 2014 Falcon lupasi lahjoittaa peniksensä Islannin fallologisen museon (Penismuseon) kokoelmiin kuolemansa jälkeen.


title: Akseli Halonen

text: Akseli Halonen (19. marraskuuta 1890 Suonenjoki – 24. maaliskuuta 1952 Helsinki) oli suomalainen taiteilija, kuvittaja ja sarjakuvapiirtäjä. Hän sai piirustuksessa alkeisopetusta Elin Nordlundlta, mutta opiskeli myöhemmin itsenäisesti. Vuodesta 1912 lähtien Halonen työskenteli vapaana taiteilijana, kirjojenkuvittajana ja koristemaalarina.


title: Akseli Halonen

text: Sisällissodan aikana Halonen suunnitteli kansanvaltuuskunnalle kolikkosarjan, josta tuotantoon ehti vain viisipenninen. Vuodesta 1920 hän työskenteli "Helsingin Sanomien" kuvittajana ja piirsi lehteen vuosina 1927–1933 "Pulliainen"-nimistä huumorisarjakuvaa, joka oli "Helsingin Sanomien" ensimmäinen kotimainen sarjakuva. Halosen pitkäikäisempi sarjakuva oli "Yhteishyvässä" vuosina 1927–1952 ilmestynyt "Sattuman Ville", jota julkaistiin uusintoina vielä 1970-luvulla. Sen esikuvana oli ruotsalainen sarjakuva "Adamson". Lisäksi Halonen piirsi "Helsingin Sanomien" sunnuntailiitteeseen "Olli, Halli ja Kisimirri" -nimistä lastensarjakuvaa, joka ilmestyi vuonna 1929 kuvakirjana. Halonen kuvitti myös "Helsingin Sanomissa" julkaistuja Tiituksen eli Ilmari Kivisen pakinoita Rafael Rindellin kuoltua.


title: Skyytian välikohtaus

text:
Skyytian välikohtaus on Mainos-TV:n televisionäytelmä vuodelta 1968. Se on Kristiina Kivivuoren suomennos ja Kaarlo Hiltusen ohjaus Lawrence Durrellin näytelmästä "Acte" (1961).
Keisari Neron Roomassa skyytialainen prinsessa Actis on joutunut roomalaisten vangiksi. Hän yrittää vankeudestaan käsin nostaa skyyttejä uuteen kapinaan roomalaisia vastaan, mutta samalla rakastuu roomalaiseen sotapäällikkö Fabiukseen. Romanssi tuo myös Fabiukselle hankaluuksia keisari Neron epäluulojen herätessä. Näytelmän kehyskertomuksessa roomalainen kirjailija Petronius kaavailee tarinan kirjoittamista aiheesta.


title: Emmanuel Agyemang-Badu

text: Emmanuel Agyemang-Badu (s. 2. joulukuuta 1990) on ghanalainen jalkapalloilija, joka edustaa Serie A:ssa pelaavaa Udinese Calciota. Hän on pelipaikaltaan puolustava keskikenttäpelaaja. Agyemang-Badu on pelannut vuodesta 2008 Ghanan jalkapallomaajoukkueessa.


title: Emmanuel Agyemang-Badu

text: Berekum Arsenalissa ammattilaisuransa aloittanut Agyemang-Badu kävi vuonna 2008 englantilaisseuroissa testeissä ja hän siirtyikin seurastaan vuonna 2009 lainalle espanjalaiseen Recreativo de Huelvaan. Tammikuussa 2010 italialaisseura Udinese Calcio osti Agyemang-Badun riveihinsä. Hän pääsi joukkueen avaukseen kaudella 2011-12, SSC Napoliin siirtyneen Gökhan Inlerin paikalle. Nykyisin hän on yksi joukkueen vakiokasvoja.


title: Emmanuel Agyemang-Badu

text: Agyemang-Badu kuului Ghanan joukkueeseen vuoden 2009 alle 20-vuotiaiden maailmanmestaruuskilpailuissa, joissa Ghana voitti ensimmäisenä afrikkalaismaana kyseisen turnauksen. Agyemang-Badu teki ratkaisevan maalin rangaistuspotkusta Brasiliaa vastaan. Tätä ennen hän oli jo ehtinyt, vuonna 2008, tekemään debyyttinsä Ghanan jalkapallomaajoukkueessa, jossa hän on pelannut kolmet Afrikan-mestaruuskilpailut. Vuoden 2012 Afrikan-mestaruuskilpailuissa hän iski upean maalin Guineaa vastaan. Maali oli ehdolla jopa vuoden maaliksi. Agyemang-Badu kuului Ghanan joukkueeseen myös vuoden 2014 MM-kilpailuissa Brasiliassa. Hän pelasi turnauksessa kahdessa Ghanan kolmesta alkulohko-ottelusta.


title: Anabaattinen tuuli

text:
Anabaattinen rinnetuuli, (Kreikan sanasta 'anabatos' tarkoittaen 'liikkua ylöspäin'), on lämmin tuuli, joka puhaltaa jyrkkää mäkeä tai vuoren rinnettä ylös. Anabaattinen rinnetuuli syntyy rinteen lämmetessä insolaation seurauksena.
Nämä tuulet esiintyvät tyypillisesti päiväsaikaan tyynellä aurinkoisella säällä. Aurinko lämmittää kukkulaa tai vuorta, joka taas lämmittää ilmaa yläpuolellaan. Samalla korkeudella laakson yläpuolella oleva ilma ei lämpeä yhtä paljon, koska maan pinta on kauempana. Vaikutus on isompi, jos laakso on varjossa.


title: Anabaattinen tuuli

text: Mäen yläpuolella oleva ilma on nyt lämpimämpi kuin ympärillä oleva ilma ja se nousee konvektion seurauksena. Tämä synnyttää paikallisen matalapaineen, johon rinteen juurella oleva ilma virtaa, synnyttäen heikohkon tuulen paksuhkoon rajakerrokseen.


title: Anabaattinen tuuli

text: Anabaattisen rinnetuulen vastakohta on katabaattinen tuuli, joka on rinnettä alas virtaava, yleensä yöllä syntyvä tuuli.


title: Konatun kellari

text: Konatun kellari on Punkalaitumella Sarkkilan ja Oriniemen kylien rajalla sijaitseva lohkareluola. Luolan suuaukko on suon laidassa sijaitseva noin 2 metriä syvä, 3 metriä pitkä ja 2 metriä leveä kivireunainen kuoppa. Kuopan pohjalta alkava luola on vain noin 2–3 metriä pitkä ja sen jälkeen kivenlohkareet tukkivat sen.


title: Konatun kellari

text: Kansanperinteen mukaan luola olisi hiisien rakentama ja luolasta olisi maanalainen yhteys Sastamalan Pirunvuoren luolaan ja sieltä edelleen Karkun vanhan kirkon alle. Toisten tietojen mukaan luolasta olisi yhteys Huittisiin tai jopa Hämeenlinnaan asti.


title: Genoveva Añonma

text: Genoveva Añonma Nze (s. 19. huhtikuuta 1989) on päiväntasaajanguinealainen jalkapalloilija, joka edustaa saksalaista 1. FFC Turbine Potsdamia ja on pelipaikaltaan hyökkääjä. Hän kuuluu myös Päiväntasaajan Guinean naisten jalkapallomaajoukkueeseen, jossa hän on pelannut vuodesta 2002.


title: Genoveva Añonma

text: Jo vuonna 2002 uransa aloittanut Añonma siirtyi Eurooppaan vuonna 2009, saksalaisen FF USV Jenan riveihin. Pelattuaan kolme kautta Jenassa, hän siirtyi maan suurseuran 1. FFC Turbine Potsdamin riveihin. Potsdamissa hän sijoittui Naisten mestarien liigan toiseksi vuonna 2011 ja hän oli ensimmäinen ulkomaalainen, joka voitti naisten Bundesliigan maalipörssin. Tämä tapahtui kaudella 2011-2012, jolloin Potsdam juhli myös liigan voittoa. Tuolloin Añonma teki 21 ottelussa 22 maalia. Hänet valittiin vuonna 2012 vuoden parhaaksi afrikkalaiseksi naispelaajaksi.


title: Genoveva Añonma

text: Añonma teki debyyttinsä Päiväntasaajan Guinean naisten jalkapallomaajoukkueessa jo vuonna 2002. Päiväntasaajan Guinean päästyä ensimmäistä kertaa MM-kilpailuihin vuonna 2011 Añonmaa ja kahta muuta joukkueen pelaajaa epäiltiin mieheksi. Tätä varten järjestetyssä testissä Añonma näytti olevansa nainen. Itse kisoissa hän iski kaksi maalia.


title: Totuuden kosto

text:
Totuuden kosto on Mainos-TV:n televisiokomedia vuodelta 1965. Se on Kyllikki Villan suomennos ja Ritva Laaton ohjaus Karen Blixenin näytelmästä "Sandhedens hævn". Näytelmä ensiesitettiin MTV:n Aitiopaikka-ohjelmapaikalla helmikuussa 1965 ja uusittiin huhtikuussa 1966 ja helmikuussa 1968.
Majatalossa jossakin päin Alankomaita marionettinäytelmän esittäjät pilailevat ilkikurisesti yleisöllään samalla kun näyttelevät tarinaansa. Yksi marionettihahmoista, metsän henki Amiane, lausuu taian, jonka mukaan kaikki majatalossa yön aikana lausutut valheet muuttuvat todeksi. Taian kohteeksi joutuvat majatalon isäntä Abraham, viinuri Mopsus, isännän tytär Sabine ja tähän ihastunut sanomalehtimies Jan Bravida. Näytelmää johdattaa eteenpäin trubaduuri Fortunio.


title: Heikki-Pekka Miettinen

text: Heikki-Pekka Miettinen (s. 1951) on suomalainen sarjakuvapiirtäjä, pilapiirtäjä ja kuvittaja, joka on käyttänyt nimimerkkiä Tilt. Hänet tunnetaan sarjakuvistaan Pahkeinen ja Miihkali, jotka molemmat ilmestyivät pitkään "Pahkasika"-lehdessä.


title: Heikki-Pekka Miettinen

text: Miettinen aloitti piirtämisen 1970-luvun alussa tamperelaisen opiskelijalehti "Aviisin" sivuilla. Surumielisestä nimikkohenkilöstä kertonut Pahkeinen ilmestyi "Aviisissa" vuodesta 1973 alkaen aina 1990-luvulle asti ja siirtyi myöhemmin "Pahkasikaan" sekä "Potsiin", joissa se jatkui vuoteen 2000. Sarja ilmestyi vielä vuosina 2005–2006 "Tamperelaisessa". Pahkeisesta on julkaistu kaksi kokoelmaa, "Elämän hanttikortit" (1983) ja "Pahkeinen" (2009). Miettinen sai Pahkeisesta Kemin sarjakuvakeskuksen myöntämän Lempi-palkinnon strippisarjakuvien kategoriassa vuonna 1989. Lapsipäähenkilön kautta lastenkasvatusta satirisoinut Miihkali ilmestyi "Pahkasiassa" vuosina 1984–2000 ja kyseisen lehden lopettamisen jälkeen "Aviisissa" vuoteen 2003. Miihkalista on julkaistu yksi kokoelma vuonna 2009. Lisäksi Miettisen Sirkus Finlandia -niminen sarjakuva oli "Ilta-Sanomien" kuukauden kotimaisena kesäkuussa 1990.


title: Sergei Korsunov

text: Sergei Korsunov (s. 22. helmikuuta 1992 Tartto, Viro) on virolaissyntyinen suomalainen jalkapalloilija, joka edustaa Kakkosessa pelaavaa Tampereen Pallo-Veikkoja. Hän on pelipaikaltaan keskikenttäpelaaja.


title: Sergei Korsunov

text: Korsunovin junioriseuroja ovat TPV ja Ilves. Hän siirtyi vuonna 2011 Ilveksestä Veikkausliigan Tampere Unitediin, mutta seuran mentyä konkurssiin hän siirtyi TPV:hen. Vuonna 2012 Korsunov siirtyi toisen kotimaansa Viron Meistriliigassa pelaavaan JK Sillamäe Kaleviin, mutta palasi Tampereelle TPV:hen tammikuussa 2013. Hän pelaa futsalia Kampuksen Dynamossa ja debytoi myös Suomen futsalmaajoukkueessa vuonna 2014.


title: Rinnetuulet

text: Rinnetuulet ovat laakson ja rinteen välillä tapahtuvia ilmavirtauksia, jotka johtuvat rinteen lämpötilan muutoksista. Rinnetuulet jaetaan ylöspäin virtaaviin anabaattisiin (Kreikan sanasta 'anabatos' tarkoittaen 'liikkua ylöspäin') ja alaspäin virtaaviin katabaattisiin (Kreikan sanasta 'katabatikos' tarkoittaen 'liikkua alamäkeen').


title: Rinnetuulet

text: Anabaattiset rinnetuulet syntyvät tyypillisesti tyynellä aurinkoisella säällä. Virtaukset syntyvät kun aurinko lämmittää ylärinteitä. Rinteiden yläpuolella oleva ilma lämpenee tämän seurauksena, ja syntyy lämmin tuuli mäkeä ylös.


title: Rinnetuulet

text: Yöllä ulossäteily jäähdyttää rinteitä ja niiden yläpuolella olevaa ilmaa. Ilman tiheys kasvaa sen jäähtyessä, ja syntyy katabaattisia tuulia. Nämä tuulet ovat yleensä anabaattisia tuulia voimakkaampia.


title: Rinnetuulet

text: Rajakerroksen Fysiikka 1 Hannu Savijärvi ja Timo Vihma; Helsinki 2001


title: Ezra Miller

text: Ezra Matthew Miller (s. 30. syyskuuta 1992 New Jersey) on yhdysvaltalainen näyttelijä. Hänet tunnetaan elokuvista "Poikani Kevin" (2011) ja "Elämäni seinäruusuna" (2012). Hän on näytellyt myös yksittäisissä jaksoissa muun muassa televisiosarjoissa "Californication", "" ja "Kallista kipua".


title: Ezra Miller

text: Lokakuussa 2014 Warner Bros. ilmoitti, että Miller on valittu näyttelemään Salama-supersankaria DC Comicsin sarjakuviin perustuvassa elokuvasarjassa. Hahmo teki lyhyen ensiesiintymisensä vuonna 2016 elokuvassa "" ja esiintyi myöhemmin elokuvassa "Justice League" (2017). Hahmolle on suunnitteilla myös oma sooloelokuva.


title: Ezra Miller

text: Miller näytteli vuoden 2016 elokuvassa "Ihmeotukset ja niiden olinpaikat" hahmoa nimeltä Valio Barebone. Elokuva perustuu Harry Potter -kirjojen ja elokuvien maailmaan.


title: Christopher (laulaja)

text: Christopher (oikealta nimeltään Christopher Lund Nissen, s. 31. tammikuuta 1992 Kööpenhamina, Tanska) on tanskalainen laulaja ja lauluntekijä. Hänen debyyttialbuminsa, "Colours", julkaistiin vuonna 2012. Hänen toinen albuminsa, "Told You So", julkaistiin vuonna 2014. Christopher esiintyy Anna Abreun vuoden 2014 levyllä. "Colours" on sijoittunut Tanskan albumilistalla neljänneksi ja "Told You So" toiseksi. Christopher on voittanut Danish Music Awards -palkinnon.


Serfaus


title: Serfaus

text: Serfaus on kunta ja kylä Itävallassa Tirolin osavaltiossa.


title: Serfaus

text: Serfaus on kylä Inn-joen laakson ylätasangolla Tirolissa, Itävallassa. Se muodostaa yhdessä kahden naapurikylänsä Fissin ja Ladisin kanssa Serfaus-Fiss-Ladisin hiihtoalueen. Serfaus on tunnettu pienestä kylämetrostaan (Dorfbahn). Vain 1280 m pitkän radan ainoa juna kuljettaa pääasiassa talvisin laskettelijoita autottoman kylän ali sen alapäässä olevalta pysäköintialueelta yläpäässä olevan köysiradan ala-asemalle pysähtyen kahdella väliasemalla. Moottoriajoneuvoliikenne on periaatteessa kylän alueella kielletty, mutta käytännössä liikennettä on melko paljon johtuen huolto- ja jakeluliikenteestä sekä hotellivieraista, joilla on oikeus ajaa majapaikkansa pihaan.


title: Serfaus

text: Serfausin alueen varhaisimmat asutuslöydökset ajoittuvat pronssikaudelle. 3200 vuotta vanhan tulisijan jäännökset korkealla alppiniityllä Komperdelissa osoittavat, että aluetta käytettiin jo tuolloin laiduntamiseen tai metsästykseen. Zienerbichlin alueen arkeologisissa tutkimuksissa on löydetty myöhäisantiikkisia sekä keskiaikaisia jäännöksiä.


title: Serfaus

text: Ensimmäiset viralliset viittaukset itse kylään ajoittuvat 11. vuosisadalle, jolloin Seen ja Kapplin kylät Paznaunin laaksossa oli perustettu osittain Serfausin alueelle. Vuoteen 1891 See oli osa Serfausin kirkonkylää, mistä johtuen Serfausissa on edelleen hautausmaa Seen asukkaille.


title: Serfaus

text:
1900-luvulla matkailu alkoi kukoistaa Tirolissa ja Toisen maailmansodan jälkeen matkailu on ollut kylän tärkein tulonlähde.
Vuonna 1942 neljätoista taloa tuhoutui tulipalossa jättäen 16 perhettä kodittomiksi. Sodan päätyttyä kylä rakennettiin väljemmin uudelleen.


title: Serfaus

text: Matkailun myötä lisääntyneen liikenteen haittojen vähentämiseksi yksityinen autoliikenne on ollut Serfausissa kielletty vuodesta 1970. Vierailijoiden (erityisesti laskettelijoiden) liikkumista helpottamaan järjestettiin aluksi linja-autokuljetus, joka kuitenkin korvattiin vuonna 1985 niitä hiljaisemmalla ja ympäristöystävällisemmällä metrolinjalla (Dorfbahn), joka rakennettiin pääkadun alle. Metrolinjalla on neljä asemaa ja sen käyttö on ilmaista.


title: Serfaus

text: Johtuen muinaisen roomalaistien, Via Claudia Augustan sekä Reschensolan läheisyydestä uskotaan ihmisten liikkuneen alueen kautta jo satoja vuosia. Myös Neitsyt Marian pyhiinvaellus on lisännyt matkailua alueella jo keskiajalta lähtien. Vuodesta 1812 Serfausin asukkailta perittiin ylimääräistä veroa tuloista, jotka he ansaitsivat majoittamalla kulkijoita majataloihinsa, mikä osoittaa että matkailulla oli taloudellista merkitystä jo tuolloin.


title: Serfaus

text:
1900-luvun alussa alppihiihtäjät alkoivat löytää alueen hiihtomahdollisuudet, joten 1912 laadittiin suunnitelma pienen hiihtomajan rakentamiseksi läheisille alppiniityille ja lopulta Kölnerhaus nousi Komperdelliin. Matkailu kuitenkin kehittyi Ensimmäisen maailmansodan aikana sekä vielä 1920-luvulla varsin hitaasti. Sotien välisen ajan matkailu saavutti huippunsa vuosina 1930-31, jolloin alueella kirjattiin käyneen 30000 matkailijaa. Kun alueen kolme majataloa eivät enää pystyneet vastaamaan matkailijoiden tarpeisiin, alkoivat myös paikalliset maanviljelijät tarjota vuokrahuoneita matkailijoille ja näin Serfausilla oli vuonna 1930 tarjota matkailijoille jo yhteensä 150 vuodepaikkaa.
Vuonna 1940 rakennettiin köysirata, jolla kuljetettiin tavaroita Kölnerhausille ja vuonna 1951 se modifioitiin ihmisten kuljettamiseen. Tämän seurauksena Serfausin matkailu kasvoi edelleen ja hissiverkoston jatkuvan kehittämisen sekä naapurikylien Fissin ja Ladisin verkostoon yhdistämisen myötä alueella on nyt 190km laskettelurinteitä ja 70 lasketteluhissiä. Nykyisin Serfaus on eräs Tirolin suosituimmista laskettelu- ja vapaa-ajanviettoalueista.


title: Alun loppu

text: Alun loppu on Mainos-TV:n televisionäytelmä vuodelta 1966. Se on Seppo Loposen suomennos ja Ville Salmisen ohjaus irlantilaisen työläiskirjailija Seán O’Caseyn pienoisnäytelmästä "The End of the Beginning" (1938). Komedia kertoo pariskunnasta, joka riitansa päätteeksi päättää vaihtaa töitä keskenään: nainen yrittää hoitaa ulkotyöt, mies taas taloustyöt. Pariskuntaa näyttelevät Saara Pakkasvirta ja Martti Romppanen ja heidän vierastaan Ville-Veikko Salminen.


title: Oliiviselkäluura

text: Oliiviselkäluura ("Grallaria haplonota") on luurien heimoon kuuluva varpuslintu.


title: Oliiviselkäluura

text: Oliiviselkäluuraa tavataan Kolumbiassa, Ecuadorissa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Kevin Dallman

text: Kevin Jonathan Dallman (s. 26. helmikuuta 1981 St. Catharines, Ontario, Kanada) on kazakstanilais-kanadalainen jääkiekkopuolustaja, joka pelaa KHL-joukkue Barys Astanassa. Hän toimii joukkueen varakapteenina. Dallman on pelityyliltään hyökkäävä puolustaja. Hän laukoo oikealta. Dallman on KHL:n runkosarjan kaikkien aikojen tehokkain puolustaja tehtyään yhteensä 402 runkosarjaottelussa tehot 114+198=312. Hän on kaikkien aikojen pistepörssissä kuudententena. Dallman aiemmin pelannut myös NHL:ssä yhteensä 154 runkosarjaottelua tehopistein 8+23=31 ja keräten 45 jäähyminuuttia.


title: Kevin Dallman

text: OHL-joukkue Guelph Storm varasi Dallmanin 171. pelaajana vuonna 1998. Hän siirtyi joukkueeseen kaudeksi 1998–1999. Kaudella 1999–2000 Dallman jakoi tehoilla 13+46=59 OHL:n puolustajien pistepörssin neljännen sijan Sudbury Wolvesin Brad Morganin ja Ottawa 67'sin Jonathan Zionin kanssa. Kaudella 2000–2001 hänestä tuli Stormin varakapteeni. Dallman voitti pelipaikastaan huolimatta joukkueen sisäisen pistepörssin tehtyään yli piste per peli -tahdilla 66 runkosarjaottelussa tehot 25+52=77. Hän voitti koko OHL:n puolustajien piste-, maali- ja syöttöpörssin sekä myös Stormin sisäisen tehotilaston lukemalla +23.


title: Kevin Dallman

text: Viimeisellä OHL-kaudellaan Dallman nousi Stormin kapteeniksi. Hänen yhden kauden piste-ennätyksensä parani jälleen ja hän voitti Stormin sisäisen piste- ja syöttöpörssin tehoilla 23+63=86. Dallman voitti taas OHL:n puolustajien piste- ja syöttöpörssin. Hän oli Stormin paras pistemies myös kevään 2002 pudotuspeleissä tehoilla 8+8=16, kuten myös Memorial Cup -turnauksessa tehoilla 1+5=6, johon Storm osallistui isäntäjoukkueena. Dallman valittiin kauden päätteeksi Memorial Cupin tähdistökentälliseen sekä koko CHL:n kolmanteen tähdistökentälliseen.


title: Kevin Dallman

text: Heinäkuussa 2002 Dallman teki vapaana agenttina kolmivuotisen tulokassopimuksen Boston Bruinsin kanssa. Hän pelasi kaikki sopimuskautensa seuran farmijoukkue Providence Bruinsissa, AHL:ssä, jossa tulokaskausi 2002–2003 toi 72 runkosarjaottelussa tehot 2+19=21. Dallman jakoi joukkueen sisäisen tehotilaston voiton Keith Aucoinin kanssa lukemalla +15. Kaudella 2003–2004 hän oli Bruinsin tehokkain puolustaja tehoilla 6+23=29, kuten myös seuraavalla kaudella 2004–2005 tehoilla 8+26=34. Dallmanin viimeinen Providence-kausi eteni kokonaan farmissa osittain takia.


title: Kevin Dallman

text: Elokuussa 2005 Dallman teki vuoden mittaisen jatkosopimuksen Boston Bruinsin kanssa. Hän nappasi pelipaikan Bostonin NHL-joukkueesta, jossa Dallman ehti pelata 21 runkosarjaottelua tehden yhden syöttöpisteen, kunnes hän siirtyi siirtolistan kautta St. Louis Bluesiin joulukuussa 2005. Yhteensä Dallmanin tulokaskausi NHL:ssä toi 67 runkosarjaottelussa tehot 4+10=14. Heinäkuussa 2006 Dallman teki kaksivuotisen sopimuksen Los Angeles Kingsin kanssa. Hän pelasi molemmat kautensa pääosin ylhäällä Kingsin NHL-joukkueessa, mutta pelejä kertyi myös farmijoukkue Manchester Monarchsista.


title: Kevin Dallman

text: Kaudeksi 2008–2009 Dallman siirtyi KHL:n kazakstanilaisjoukkue Barys Astanan riveihin ja nousi heti ensimmäisellä kaudellaan joukkueen kapteeniksi. Hän teki pelipaikkaansa nähden 53 runkosarjaottelussa kovat tehot 28+30=58, joilla Dallman voitti Astanan sisäisen piste- ja syöttöpörssin ja jakoi sisäisen maalipörssin voiton Konstantin Glazatevin kanssa. Hän jakoi koko KHL:n pistepörssin viidennen sijan Ak Bars Kazanin Aleksei Tereštšenkon kanssa ja voitti puolustajien pistepörssin. Dallmanin piste- ja maalimäärä on KHL:n kaikkien aikojen yhden kauden puolustajien runkosarjan ennätys. Hän jakoi myös 137 minuutillaan KHL:n jäähypörssin kahdeksannen sijan Vitjaz Tšehovin Nathan Perrottin kanssa. Dallman pelasi kauden aikana ssa ja valittiin kauden päätteeksi liigan ensimmäiseen tähdistökentälliseen.


title: Kevin Dallman

text: Kaudella 2009–2010 Dallman oli tehoilla 14+27=41 Astanan kolmanneksi paras pistemies ja tehokkain puolustaja ja hän sijoittui KHL:n puolustajien pistepörssissä toiseksi edellään vain SKA Pietarin Sergei Zubov. Dallman pelasi kauden aikana KHL:n tähdistöottelussa. Kaudella 2010–2011 hän oli taas Astanan tehokkain puolustaja ja sijoittui KHL:n puolustajien pistepörssissä kolmanneksi. Dallman pelasi kauden aikana KHL:n tähdistöottelussa ja valittiin tammikuun 2011 kuukauden puolustajaksi. Kaudella 2011–2012 hän oli Astanan paras syöttäjä ja toiseksi paras pistemies Brandon Bochenskin jälkeen tehoilla 18+36=54. Dallman jakoi myös joukkueen sisäisen tehotilaston voiton Vitali Novopašinin kanssa lukemalla +13. Hän voitti KHL:n puolustajien piste-, maali- (Traktor Tšeljabinskin Aleksandr Rjazantševin kanssa) ja syöttöpörssin, pelasi KHL:n tähdistöottelussa, valittiin tammikuun 2012 kuukauden puolustajaksi sekä liigan ensimmäiseen tähdistökentälliseen.


title: Kevin Dallman

text: Neljän Astanassa pelaamansa kauden jälkeen Dallman olisi halunnut jatkaa nelivuotisella sopimuksella joukkueessa, mutta hänen tarjouksensa osoittautui kuitenkin liian kalliiksi Barysin seurajohdolle, eikä Dallmanin sopimusta jatkettu. Astana olisi odottanut häneltä myös parempia esityksiä kevään 2012 pudotuspeleissä. Dallman jatkoi kaudella 2012–2013 uraansa kaksivuotisella sopimuksella SKA Pietarissa. Hän oli ensimmäisellä kaudellaan joukkueen tehokkain puolustaja tehoilla 15+23=38 ja voitti KHL:n puolustajien maalipörssin sekä sijoittui puolustajien pistepörssissä toiseksi edellään vain Neftehimik Nižnekamskin Renat Mamašev. Dallman jakoi myös KHL:n tehotilaston voiton Sibir Novosibirskin Jonas Enlundin kanssa lukemalla +27. Hänet palkittiin myös liigan herrasmiespelaajana ja hän pelasi kauden aikana KHL:n tähdistöottelussa. Kevään 2013 pudotuspeleissä Dallman oli tehoilla 4+9=13 tehokkain puolustaja Traktor Tšeljabinskin Deron Quintin kanssa. Kaudella 2013–2014 hän pelasi loukkaantumisten vuoksi runkosarjassa vain 29 ottelua.


title: Kevin Dallman

text: Toukokuussa 2014, kahden SKA Pietarissa pelatun kauden jälkeen, Dallman palasi Barys Astanaan tehtyään seuran kanssa kolmivuotisen sopimuksen. Hän nousi kaudella 2014–2015 joukkueen varakapteeniksi ja oli tehoilla 9+24=33 Barysin eniten maaleja tehnyt puolustaja ja Dallman jakoi KHL:n puolustajien pistepörssin kuudennen sijan Sibir Novosibirskin Patrik Hersleyn ja Atlantin Matt Gilroyn kanssa. Kaudella 2015–2016 hän voitti liigan puolustajien piste- ja syöttöpörssin tehoilla 8+32=40. Dallman pelasi kauden aikana KHL:n tähdistöottelussa. Hänet valittiin myös liigan joulukuun 2015 kuukauden puolustajaksi.


title: Kevin Dallman

text: Dallman edusti Kazakstania MM-kilpailuissa vuonna 2014, jolloin hän oli joukkueen paras pistemies kuudella syöttöpisteellään. Dallman pelasi myös IA-divisioonan MM-kilpailuissa vuonna 2015, jolloin hän voitti kultaa ja jakoi joukkueensa sisäisen pistepörssin voiton neljän muun pelaajan kanssa tehoilla 3+3=6. Dallman pelasi myös Sotšin olympiakisojen 2014 karsinnoissa.


title: Kevin Dallman

text: Dallmanin setä Marty pelasi urallaan kuusi NHL-ottelua Toronto Maple Leafsissa vuosina 1987–1989. Hän pelasi uransa myöhempinä vuosina Itävallassa ja edusti maata sittemmin myös arvokisoissa.


title: Kevin Dallman

text: Kevin Dallman sai Kazakstanin kansalaisuuden vuonna 2010.


title: Viirukylkiluura

text: Viirukylkiluura ("Grallaria dignissima") on luurien heimoon kuuluva varpuslintu.


title: Viirukylkiluura

text: Viirukylkiluuraa tavataan Kolumbiassa, Ecuadorissa ja Perussa. Lajin kannankehitys on vakaa, ja se on luokiteltu elinvoimaiseksi.


title: Koneiden kapina

text: Koneiden kapina eli kyberneettinen kapina on kuvitteellinen tai mahdollisesti tulevaisuudessa tapahtuva kehityskulku, jossa tekoälyyn pohjautuvat laitteet pyrkivät ottamaan poliittisen, taloudellisen ja sotilaallisen vallan itselleen. Useissa koneiden kapinan fiktiivisissä kuvauksissa ihmisten eloonjäänti perustuu ihmisluonnon tunteellisiin ja epäloogisiin ominaisuuksiin, joita koneilla ei ole. Ihmiseen verrattuna valokuvamuisti ja moniajo-ominaisuudet puolestaan antavat tekoälylle huomattavaa etua.


title: Koneiden kapina

text: Kyberneettinen kapina on yleinen teema tieteisfiktiossa. Aihepiirin varhaisia käsittelijöitä oli tšekkiläinen kirjailija Karel Čapek, jonka näytelmässä "R.U.R." vuodelta 1921 käytettiin ensimmäisen kerran sanaa robotti. Aiemmin jo Frankensteinin ja Golemin hirviöhahmot ilmensivät ihmisen luoman elottoman olion heräämistä eloon ja ryhtymistä väkivaltaiseksi. Myöhempiä koneiden kapinaan perustuvia tarinoita ovat muun muassa "Terminator"-elokuvat ja "Taisteluplaneetta Galactica".


title: Koneiden kapina

text: Tekoälyn tutkija Eliezer Yudkowskyn mukaan tahallisesti aggressiiviset koneet ovat epätodennäköisempi uhka ihmiskunnalle kuin ohjelmointivirheiden seurauksena tuhoa aiheuttavat laitteet. Fyysikko Stephen Hawking piti kehittyvää tekoälyä mahdollisena uhkana ihmiskunnalle.


title: Lymyluura

text: Lymyluura ("Grallaria eludens") on luurien heimoon kuuluva varpuslintu.


title: Lymyluura

text: Lymyluuraa tavataan Brasiliassa ja Perussa. Laji on huonosti tunnettu, mutta sen ei uskota olevan vaarassa, ja se on luokiteltu elinvoimaiseksi.


title: Tumbesinluura

text: Tumbesinluura ("Grallaria watkinsi") on luurien heimoon kuuluva varpuslintu.


title: Tumbesinluura

text: Tumbesinluuraa tavataan Lounais-Ecuadorissa ja Luoteis-Perussa. Lajia on kuvattu melko yleiseksi, mutta se on luokiteltu pienen levinneisyysalueensa vuoksi silmälläpidettäväksi.


title: Fysikerna

text: Fysikerna on Yleisradion ruotsinkielinen televisionäytelmä vuodelta 1968. Se on Tom Segerbergin ohjaus sveitsiläisen kirjailija Friedrich Dürrenmattin tunnetusta näytelmästä "Die Physiker" (1962, suom. "Fyysikot").


title: Fysikerna

text: Möbius on ollut jo pitkään mielisairaalassa, kun sinne saapuu kaksi muuta fyysikkoa. Toinen kutsuu itseään Newtoniksi, toinen Einsteiniksi. Pian ilmenee, etteivät he olekaan sairaita, vaan on pantu mielisairaalaan turvasäilöön vaarallisten tutkimustensa jatkamisen estämiseksi. Mieleltään oikeasti sairas ylilääkäri von Zahn kähveltää tutkimustulokset ja miettii ryhtymistä niiden avulla maailman valtiaaksi.


title: Petrischule

text: Petrischule eli Die Deutsche Hauptschule zu St. Petri on Pietarissa toimiva koulu, jonka opetuskieli oli ensimmäiseen maailmansotaan saakka saksa. Koulu on perustettu 1709, ja 1760-luvulla valmistunut koulurakennus sijaitsee Pietarin ydinkeskustassa Nevski Prospektilla. Se sai vuonna 1764 julkisen koulun aseman ja oli keisarinna Katariina Suuren erikoissuojeluksessa. Koulu oli taide- ja kulttuuripainotteinen.


title: Petrischule

text: Koulu on Venäjän ensimmäisiä kouluja ja Pietarin ensimmäinen. Neuvostovallan aikana sen nimi muuttui, mutta 1991 se sai takaisin historiallisen nimensä. Nykyisinkin koulu on hyvin saksapainotteinen. Sen oppilasmäärä on 500.


title: Petrischule

text: Pietarissa oli 1900-luvun alkupuolella neljä saksankielistä kirkkokoulua, joista Petrischule oli suurin. Oppilasmäärä oli niihin aikoihin noin 1 600, sekä poikia että tyttöjä. Tuolloin oppilaista neljännes oli venäläisiä, muut saksalaisia, baltiansaksalaisia, suomalaisia ja skandinaaveja. Koulu aloitettiin kymmenvuotiaana.


title: Petrischule

text: Koulua ovat käyneet monet merkittävät venäläiset henkilöt, kuten Lev Puškin, Modest Musorgski, Friedrich Martens, Lou Salomé ja Carl Fabergén pojat sekä myöhemmin Daniil Harms ja kirjailija Joseph Brodsky sekä semiootikko Juri Lotman. Suomalaisista sitä on käynyt muun muassa runoilija Edith Södergran. Tyttökoulun kurssi kesti seitsemän vuotta, jonka jälkeen tytöt ylioppilastutkinnon suoritettuaan saattoivat aloittaa yliopisto-opinnot.


title: Petrischule

text: Koulussa pantiin painoa nykykielten opetukseen. Oppiaineina olivat alaluokilta alkaen venäjän lisäksi saksa ja ranska, kolmannelta luokalta englanti. Muita aineita olivat algebra, geometria, maantieto, historia, luonnonhistoria, fysiikka, uskonto, käsityö ja piirustus.


title: Petrischule

text: Koulu oli periaatteessa luterilainen, mutta oppilaina olleet ortodoksit ja juutalaiset saivat omaa uskonnonopetusta.


title: Sonic & All-Stars Racing Transformed

text: Sonic & All-Stars Racing Transformed on Sumo Digitalin kehittämä ja Segan julkaisema ajopeli. Se julkaistiin PlayStation 3:lle, Xbox 360:lle ja Wii U:lle marraskuussa 2012, PlayStation Vitalle joulukuussa 2012, Microsoft Windowsille tammikuussa 2013, Nintendo 3DS:lle helmikuussa 2013, sekä iOS:lle ja Androidille tammikuussa 2014. PS3 ja Wii U-versiot pelistä tullaan julkaisemaan Japanissa 15. toukokuuta 2014.


title: Sonic & All-Stars Racing Transformed

text: "Sonic & All-Stars Racing Transformed" on jatkoa Sonic & Sega All-Stars Racingille, neljäs osa "Sega Superstars"-sarjassa sekä kahdeksas ajopeli Sonic the Hedgehog-pelisarjassa.


title: Kartago liekeissä

text: Kartago liekeissä (videolevityksessä "Liekehtivä Karthago", , ) on vuonna 1960 valmistunut italialais-ranskalainen elokuva, joka tyylilajiltaan edustaa historia-aiheista peplumia. Emilio Salgarin romaaniin perustuvan elokuvan on ohjannut Carmine Gallone. Sen pääosia esittävät José Suarez, Anne Heywood, Daniel Gélin, Pierre Brasseur ja Ilaria Occhini.


title: Kartago liekeissä

text: Elokuvan tapahtumat sijoittuvat kolmanteen puunilaissotaan vuonna 146 eaa. Karthagosta karkotettu kenraali Hiram palaa kaupunkiin tapaamaan rakastettuaan Ophiria. Hän pelastaa Baalin uhrialttarilta roomalaisen Fulvian, joka on hoitanut häntä haavoittuneena. Hiram estää nuorelle soturille Tsourille luvatun Ophirin häät, mutta jää temppelikaartin komentajan Phegorin vangiksi. Hiramiin rakastunut Fulvia lupautuu Phegorin rakastajattareksi auttaakseen Hiramin pakoon. Roomalaisten hyökätessä Hiram asettuu Karthagon armeijan johtoon. Tsour kaatuu taistelussa, Hiram ja Ophir pakenevat laivalla turvaan ja vaille vastarakkautta jäänyt Fulvia vetää roomalaisten kanssa juonitelleen Phegorin mukanaan palavan kaupungin liekkeihin.


title: Kartago liekeissä

text: Veteraaniohjaaja Carmine Gallonen "Kartago liekeissä" on aikansa italialainen suurtuotanto. Se kuvattiin Rooman Cinecittàssa 70 millimetrin Super Technirama -laajakangastekniikalla Technicor-väreissä ja stereoäänellä varustettuna. Pääosia esittivät eurooppalaiset tähtinäyttelijät ja avustajia oli tuhansia. Ohjaaja itse oli jo aiemmin tehnyt puunilaissodista kertovan elokuvan "Scipio Africanus, Afrikan valloittaja" (1937).


title: Kartago liekeissä

text: Elokuva on komeasti lavastettu ja sujuvasti etenevä mahtipontinen spektaakkeli, joka tuo uskottavasti esille tuhoon tuomitun kaupungin epätoivon. Sen puutteita ovat yli 70-vuotiaan ohjaajan staattinen kamera sekä näyttelijäkunnan puuttuva karisma. Kuriositeettina on mainittu Mario Girottin eli Terence Hillin varhainen rooli Tsourina.


title: Kartago liekeissä

text: Kaupallisesti "Kartago liekeissä" oli vain kohtalainen menestys. Se oli Italiassa kauden 37. katsotuin elokuva ja keräsi lopulta 543 miljoonan liiran pääsylipputulot. Ranskassa sen näki yli puolitoista miljoonaa katsojaa.


title: Kartago liekeissä

text: Elokuva on saatavilla saksalaisen Sunfilm Entertainment/Savoy Filmin laadultaan kohtalaisena DVD-julkaisuna, joka sisältää saksan-, englannin- ja ranskankieliset ääniraidat.


title: Traktorimarssi

text: Traktorimarssi on useiden maataloustraktoreiden muodostama moottorimarssi yleisellä maantiellä tai asemakaavoitetulla alueella, kuten kaupungissa tai taajamassa. Niitä järjestävät tavallisesti mieltäänosoittavat maanviljelijät ja vanhojen traktoreiden harrastajat erilaisina kesätapahtumina.


title: Traktorimarssi

text: Traktorimarssi hidastaa ja ruuhkauttaa yleistä liikennettä, jonka takia siihen tarvitaan poliisiviranomaisen lupa.


title: Traktorimarssi

text: Traktorilla yleisellä tiellä ajettaessa on käytettävä dieselpolttoainetta tai mikäli käytetään polttoöljyä, polttoainevero tulee maksaa päivämaksuna ja esittää maksukuitti vaadittaessa poliisille. Tämä ei koske maatalouteen liittyvää ajoa, lisäksi esim. 11.3.2016 Helsingissä järjestetty traktorimarssi luetaan siihen liittyväksi.


title: Frendit (7. tuotantokausi)

text: Frendien seitsemättä tuotantokautta alettiin esittää Yhdysvalloissa 12. lokakuuta 2000 ja se jatkui 17. toukokuuta 2001 saakka. Sarjan päähenkilöinä ovat New Yorkissa asuvat ystävykset Rachel Green, Monica Geller, Phoebe Buffay, Joey Tribbiani, Chandler Bing ja Ross Geller. Tuotantokausi koostuu 24 jaksosta, joihin sisältyy myös kauden kaksiosainen päätösjakso, jossa juhlitaan Monican ja Chandlerin häitä.


title: Frendit (7. tuotantokausi)

text:
"Frendien" seitsemättä tuotantokautta esitettiin edellisten kausien tapaan NBC:llä torstai-iltaisin kello 20.00. Suomessa MTV3:lla kauden esittäminen aloitettiin sunnuntaina 11. maaliskuuta 2001. Tuotantokausi keräsi keskimäärin 20,2 miljoonaa katsojaa jaksoa kohden, ja se oli Yhdysvaltain television neljänneksi katsotuin televisiosarja kaudella 2000–01. Katsotumpia olivat sarjat "" (29,8 miljoonaa), "Teho-osasto" (22,4 miljoonaa) ja "Haluatko miljonääriksi?" (20,3 miljoonaa katsojaa).
Muita sivuhenkilöitä:


Giulio Cesare, il conquistatore delle Gallie (”Julius Caesar, Gallian valloittaja”) on vuonna 1962 valmistunut italialainen seikkailuelokuva. Tyylilajiltaan historia-aiheista peplumia edustavan elokuvan on ohjannut Tanio Boccia alias Amerigo Anton. Sen pääosaa Julius Caesaria esittää yhdysvaltalainen Cameron Mitchell.


title: Giulio Cesare, il conquistatore delle Gallie

text: Elokuva perustuu löyhästi Caesarin muistelmateokseen "Gallian sota". Vercingetorixin johtamat gallialaiset nousevat vuonna 52 eaa. kapinaan roomalaisia vastaan. Lisäjoukkoja saadakseen Caesar päättää vaientaa senaatin arvostelun naittamalla ottotyttärensä Publian Ciceron veljelle Quitukselle. Publia ja hänen rakastettunsa, Caesarin viestinviejä Claudius Valerian joutuvat Vercingetorixin vangeiksi, mutta tämän mustasukkainen liittolainen kuningatar Astrid auttaa heidät vapaiksi. Caesarin joukot kukistavat gallialaiset Alesian taistelussa, Vercingetorix antautuu ja rakastavaiset saavat toisensa.


text: "Giulio Cesare, il conquistatore delle Gallie" on kuvattu Totalscope-laajakangastekniikalla Eastmancolor-väreissä Dino De Laurentiisin studiolla Roomassa sekä ulkokuvien osalta Jugoslaviassa. Se on tavanomainen historiaseikkailu, jonka puutteita ovat heikko käsikirjoitus ja sekavat taistelukohtaukset. Cameron Mitchell tekee vahvan näyttelijäsuorituksen Caesarina. Elokuvassa on useita yllättävän väkivaltaisia kohtauksia. Vaatimattomuudestaan huolimatta se on puitteiltaan suurisuuntaisin ohjaaja Tanio Boccian useista peplumeista.


text: Elokuva on saatavilla espanjalaisen Filmaxin laadultaan kohtalaisena DVD:nä, joka sisältää myös englanninkielisen ääniraidan. Amerikkalaiset public domain -julkaisut ovat heikkotasoisia.


title: Pikkumetsän aapinen

text: Pikkumetsän aapinen on peruskoulun ensimmäiselle luokalle tarkoitettu aapinen. Kirjassa opetellaan aakkosia lyhyen juonen avulla ja luetaan yksinkertaisia tekstejä.


title: Pikkumetsän aapinen

text: Aapisen ovat laatineet Mervi Wäre, Marja-Kristiina Lerkkanen, Laura Suoranta-Hollo, Kotrolainen, Parkkinen, Kirkkopelto ja Ketonen ja sen on kustantanut SanomaPro.


title: Pikkumetsän lukukirja

text: Pikkumetsän lukukirja on toiselle luokalle tarkoitettu äidinkielen kirja. Se on jatkoa kirjalle "Pikkumetsän aapinen". Hahmoja ovat muun muassa ketut Kulta ja Muru sekä Hukka-Uuno, Ansa ja Ossi ja uusi hahmo, Huuko-pöllö, jota eläimet yrittävät opettaa lentämään. Kirja on tarkoitettu jo lukemaan oppineille ja se sisältää pidempiä ja monimutkaisempia lauseita kuin edeltäjänsä.


title: Pikkumetsän lukukirja

text: Lukukirjan ovat laatineet Mervi Wäre, Marja-Kristiina Lerkkanen, Laura Suoranta-Hollo, Parkkinen ja Kirkkopelto ja sen on kustantanut SanomaPro, jota ennen kustannuksesta vastasi WSOY Oppimateriaalit.


title: Giedrius Arlauskis

text: Giedrius Arlauskis (s. 1. joulukuuta 1987) on liettualainen jalkapallomaalivahti, joka edustaa Englannin valioliigassa pelaavaa Watford FC:tä. Hän kuuluu myös Liettuan jalkapallomaajoukkueeseen, jossa pelaamisesta hän kieltäytyi vuosina 2010-11 Raimondas Žutautasin ollessa päävalmentajana.


title: Giedrius Arlauskis

text: Arlauskis aloitti ammattilaisuransa kotimaansa FK Šiauliaissa, josta tie kävi vuonna 2008 romanialaiseen Unirea Urziceniin. Kaudella 2008-09 hän voitti Romanian liigan Unirean riveissä. Vuonna 2010 hän siirtyi Venäjän valioliigan Rubin Kazaniin, jossa hän oli kuitekin pääosin Sergei Ryžikovin varamaalivahtina pelaten vain seitsemän ottelua. Kauden 2014-2015 Arlauskis pelasi Romanian Liga I:n Steaua Bukarestissä, ollen kentällä 25 pääsarjaottelussa ja kuudessa Eurooppa-liigan ottelussa.


title: Giedrius Arlauskis

text: Heinäkuussa 2015 Arlauskis siirtyi Englannin valioliigaan nousseeseen Watford FC:hen.


title: Giedrius Arlauskis

text: Arlauskis debytoi Liettuan jalkapallomaajoukkueessa marraskuussa 2008 ystävyysottelussa Moldovaa vastaan. Hän kieltäytyi edustamasta Liettuaa, kun Raimondas Žutautas toimi maan valmentajana. Vuonna 2012 hän palasi takaisin maajoukkueeseen ja otti ykkösvahdin viitan harteilleen vuotta myöhemmin.


title: Rekkamies

text: Rekkamies on Matti Eskon vuonna 1986 levyttämä countryvaikutteinen iskelmä, jonka sanoitti Storyfilmi-elokuvatuotantoyhtiön Juha Tapaninen ja sävelsi Esa Nieminen alun perin Elovena-kaurahiutaleiden televisiomainoksessa käytettäväksi. Kampanjan tavoitteena oli parantaa aamuisen kaurapuuron mielikuvaa erityisesti poikien kohderyhmässä, ja keinoksi valittiin rekka-auton kuljettajan nostaminen televisiomainonnan avulla uudeksi kaurapuuroa syöväksi sankarihahmoksi. Kampanja toimi hyvin, ja samalla laulusta tuli hyvin suosittu myös itsenäisenä teoksena ja pakollinen osa Matti Eskon keikkaohjelmistoa. Esko levytti kappaleen uudelleen vuonna 2008.


title: Olivier Lechner

text: Olivier Lechner (s. 14. maaliskuuta 1986) on Ranskan ja Monacon kansalaisuuden omaava jalkapalloilija, joka edustaa monacolaista Sun Casino-seuraa. Hän pelaa myös Monacon jalkapallomaajoukkueessa, jonka riveissä pelaamissaan kuudessa epävirallisessa maaottelussa hän on tehnyt peräti 15 maalia, ollen maajoukkueen kaikkien aikojen paras maalintekijä. Lechner on 181 senttimetriä pitkä ja pelipaikaltaan hyökkääjä. Maajoukkueessa hän pelaa numerolla 9.


title: Ruusuikkuna

text: Ruusuikkuna on pyöreä lasimaalausikkuna, jossa on kiviset puitteet. Ruusuikkunat ovat yleisiä keskiajan goottilaisissa kirkoissa niiden läntisten julkisivujen portaalien yläpuolella ja poikkilaivojen päädyissä.


title: Ruusuikkuna

text: Ruusuikkunan keskustasta säteilee jakokarmeja ja kivisiä puitteita, joiden välissä on maalattua lasia. Se muistuttaa ruusua terälehtineen, mistä se on saanut nimensäkin. Ruusuikkunoiden tehtävänä oli valaista kirkkosalia ja esittää vertauskuvallisesti aurinkoa. Niiden maalauksissa esitetään joskus mutkikkaita raamatullisia kohtauksia.


title: Ruusuikkuna

text: Varhaisimmat tunnetut esimerkit koristelluista pyöreistä ikkunoista ovat 900-luvulta romaaniselta kaudelta Italiasta. Näiden ruusuikkunoiden esikuvana on saattanut toimia antiikin Rooman aikaisen Pantheonin lasittamaton kattoikkuna "oculus". Ruusuikkunoiden koko kasvoi 1100-luvulla kun monumentaalirakentamisen tekniikan kehitys teki mahdolliseksi entistä laajempien seinäpinta-alojen käytön. 1100-luvun puolivälissä rikkaasti koristelluista ruusuikkunoista tuli varhaisgoottilaisten kirkkojen tunnusmerkkejä.


title: Ruusuikkuna

text: Ruusuikkunoiden suunnittelu saavutti huippunsa ranskalaisessa gotiikassa. 1200-luvulla ne olivat kasvaneet jo täyttämään koko päälaivan leveyden. Englannin kirkoissa ruusuikkunoita tehtiin lähinnä poikkilaivoihin.


title: Ruusuikkuna

text: Tunnettuja ruusuikkunoita on muun muassa Mantesin kirkossa (n. 1200), Pariisin Notre Damessa (n. 1220), Laonissa, Chartresissa, Reimsissä (1230) ja Rouenissa. Chartresin katedraalin ruusuikkuna on halkaisijaltaan 13 metriä. Sen maalauksen päähahmo on Jeesus-lasta sylissään pitävä Neitsyt Maria, johon ikkunan muut hahmot viittaavat säteittäisesti.


title: Tomi Lahtinen

text: Tomi Lahtinen (s. 8. kesäkuuta 1984 Tampere) on suomalainen futsalpelaaja, joka edustaa Futsal-liigassa pelaavaa Ilves FS:ää, johon hän siirtyi Kampuksen Dynamosta vuonna 2013. Aiemmin hän on edustanut Sääksjärven Loisketta. Futsal-Cupin sekä kaksi liigahopeaa ja yhden liigapronssin KaDyn riveissä saavuttanut Lahtinen voitti kaudella 2013-14 Ilveksen paidassa Suomen mestaruuden. Maajoukkueessa hän on pelannut yhdeksän ottelua ja tehnyt niissä kaksi maalia.


title: Niko Stenholm

text: Niko Stenholm (s. 10. joulukuuta 1990) on suomalainen futsalpelaaja, joka edustaa Futsal-liigassa pelaavaa GFT:ia. Hän kuuluu myös Suomen futsalmaajoukkueeseen, jossa hän on pelannut neljä ottelua ja tehnyt yhden maalin.


title: Niko Stenholm

text: Stenholm pelasi Ilveksessä kausina 2012-2016 ja sitä ennen AC Estudiantesissa ja Turun Pallokerhossa. Stenholm on voittanut Ilveksessä kahdesti futsalin Suomen mestaruuden.


title: Kuutamolla (Se ei mee pois)

text: ”Kuutamolla (Se ei mee pois)” on suomalaisartisti Laura Närhen kappale, joka julkaistiin hänen esikoissinglenään vuonna 2002. Kappale on Aku Louhimiehen ohjaaman "Kuutamolla"-elokuvan tunnuskappale, ja se sisältyy elokuvan soundtrackille. Kappaleen on sanoittanut ja säveltänyt Leri Leskinen ja Samuli Laiho.


title: Kuutamolla (Se ei mee pois)

text: Single julkaistiin promootiosinglenä, joten se ei sijoittunut singlelistalle. Julkaisuvuonnaan "Kuutamolla (Se ei mee pois)" nousi parhaimmillaan radioiden soitetuimmaksi kappaleeksi. Rumba-lehdessä julkaistulla "50 hittiä" listalla "Kuutamolla (Se ei mee pois)" nousi parhaimmillaan toiselle sijalle. "Kuutamolla"-elokuvan ohjannut Aku Louhimies on ohjannut kappaleen musiikkivideon.


title: Kuutamolla (Se ei mee pois)

text: Vuonna 2013 kappaleesta julkaistiin Pauli Hanhiniemen esittämä versio "Vain elämää" -televisiosarjan myötä.


title: Edith – Runoilijan elämä ja myytti

text: Edith. Runoilijan elämä ja myytti ("Kampen om Edith. Biografi och myt om Edith Södergran") on Agneta Rahikaisen kirjoittama Edith Södergranin elämäkerta. Teos ilmestyi 2014 suomeksi ja ruotsiksi, ja sen kustantaja on Schildts & Söderströms. Sen on suomentanut Jaana Nikula.


title: Edith – Runoilijan elämä ja myytti

text: Alkusanoissa Rahikainen kertoo teoksen taustoista. Hän sai aikoinaan Svenska litteratursällskapetilta tehtäväksi laatia Södergranin kirjeisiin kommentit. Sitä ennen hän oli jo toimittanut Södergranin ottamista valokuvista kokoelman "Tulena yli tuhkan". Södergran jäi kytemään hänen mieleensä, ja hän kirjoitti vuosien mittaan tästä useita artikkeleita. Väitöskirjassaan "Poeten och hennes apostlar en biomytografisk analys av Edith Södergranbilden" (2014) hän keskittyy erityisesti Södergran-myyttiin teoreettisesti pohtien ja kirjallisuushistoriallisesti analysoiden. "Edith: Runoilijan elämä ja myytti" puolestaan on yleistajuinen teos, jossa on väitöskirjasta puuttuva elämäkertaosuus, mutta Rahikaisen mukaan teoksia voi lukea rinnakkain, jolloin syntyy täysi kuva siitä, millaisena hän näkee Södergranin.


title: Edith – Runoilijan elämä ja myytti

text: Alkusanojen jälkeisessä kirjoituksessa ”Elämäkerran ongelma” Rahikainen käsittelee aiempien elämäkertojen ongelmia. Hänen teoksensa on vastaus varsinkin Gunnar Tideströmin elämäkerralle, jossa kirjoittaja Rahikaisen mukaan tekee oletuksia ja esittää arvailuja. Södergranin runoja ovat esimerkiksi juuri Tideström ja Olof Enckell käsitelleet omaelämäkerrallisina, ja tälle biografis-psykologiselle tulkinnalle Rahikainen esittää oman kommenttinsa. Hän paheksuu, että menetelmää on sovellettu erityisesti naiskirjailijoiden kohdalla.


title: Edith – Runoilijan elämä ja myytti

text: Södergranin elämästä on säilynyt aineistoa hyvin niukasti, ja siksi on ollut houkuttelevaa tulkita runoja psykologisesti. Södergranin myöhemmät elämäkerrat pohjautuvat tosiseikkojen osalta Enckellin ja Tideströmin teoksiin. Rahikainen itse on käyttänyt elämäkerrallisina lähteinään Ebba Witt-Brattströmin ja Jan Hällin teoksia, jotka kylläkin pohjautuvat Tideströmin tietoihin mutta kyseenalaistavat niitä. Hagar Olssonin Södergranin kirjeiden kommentteihin he myös suhtautuvat kriittisesti, toisin kuin monet tutkijat lähes kritiikittä vielä 1990-luvulla.


title: Edith – Runoilijan elämä ja myytti

text: Teoksen pääosa jakautuu kahteen osaan. Ensimmäinen osa käsittelee Edith Södergranin elämää ja tuotantoa. Toisessa osassa Rahikainen käsittelee Södergran-myytin syntyä hänen kuolemansa jälkeen, hänen asemaansa sekä häntä koskevaa tutkimusta.


title: Edith – Runoilijan elämä ja myytti

text: Arvioissa todetaan Rahikaisen itsensäkin esittämä näkemys, että Södergranista on aiemmin luotu kuva herkkähermoisena runoilijattarena ja kuolemaa kaihoavana luonnonlapsena. Sen myytin Rahikainen kumoaa.


title: Edith – Runoilijan elämä ja myytti

text: Suvi Ahola viittaa elämäkertaa käsittelevässä kirjoituksessaan Hagar Olssoniin, kun hän toteaa: ”Mitä lähempänä tutkijaa aihe on, sitä vaikeampi päämäärää tai agendaa on havaita, vaikka se jälkeenpäin katsoen olisi räikeästi puolueellinen. Siksi aiheisiin on aina syytä palata. Ja siksi tutuista, pölyisinäkin pidetyistä kansalliskirjailijoista voi löytää aina uusia puolia.” Hän huomauttaa myös, että samanlaista uudelleenarviointia on tehnyt myös Minna Canthin elämäkerran kirjoittaja Minna Maijala teoksessaan "Herkkä, hellä, hehkuvainen – Minna Canth" (2014).


title: Edith – Runoilijan elämä ja myytti

text: Mervi Kantokorven sanoin ”Olsson korvamerkitsi Edithin omakseen”, ja hänen jäljissään myyttiä kirjoittivat selittäjät, kuten Gunnar Tidenström ja Elmer Diktonius. Rahikainen tulkitsee Södergran-aineiston uudelleen, ja syntyy kuva itseironisesta naisesta, jota Kantokorpi vertaa vapaudessa ja sosiaalisuudessa Peppi Pitkätossuun. Sen sijaan Södergranin runoutta Rahikainen käsittelee Kantokorven mielestä kevyellä otteella, eikä modernismikeskustelu ole hänen alaansa. Niissä Rahikaisen "Edith" jää hänen mukaansa kauaksi Maijalan Minna Canth -elämäkerrasta.


title: Bulls Press

text: Bulls Press, virallisesti "Bulls Presstjänst" on ruotsalainen lehtisyndikaatti, joka välittää lehtiin muun muassa sarjakuvia, kuvitusta, grafiikkaa, sanaristikoita ja julkaisuoikeuksia monenlaiseen materiaaliin. Se tarjoaa myös painatuspalveluita. Yhtiöllä on toimintaa yhdeksässä eri maassa: Ruotsissa, Suomessa, Norjassa, Tanskassa, Saksassa, Puolassa, Virossa, Latviassa ja Liettuassa. Pääkonttori on Tukholmassa. Bulls on perheyritys, jonka perusti Cornelius Bull vuonna 1929.


title: Bulls Press

text: Bulls on ollut pohjoismaiden suurin sarjakuvasyndikaatti, joka on levittänyt pääosaa myös Suomen lehdissä ilmestyvistä sarjakuvista. Suomalaisten piirtämistä sarjakuvista Bullsin levityksessä ovat olleet muun muassa Jorma Pitkäsen "Näkymätön Viänänen", Ilkka Heilän "B. Virtanen" sekä Tove ja Lars Janssonin "Muumipeikko" ja myös 1990-luvulta alkaen ilmestyneet uudet Muumi-sarjakuvat. Bulls levittää pohjoismaissa muun muassa Harald Hirmuinen ja Mustanaamio-sarjakuvia. Yhtiö hallitsee sarjakuvahahmojen käyttöoikeuksia myös muissa yhteyksissä kuin sanomalehdissä. Kaikkiaan Bulls välittää noin 150 sarjakuvaa ja edustaa monia suuria yhdysvaltalaisia sarjakuvasyndikaatteja Pohjois-Euroopassa.


title: Belojarskin ydinvoimalaitos

text: Belojarskin ydinvoimalaitos () on Venäjän Länsi-Siperian Sverdlovskin alueella, kolme kilometriä 26 000 asukkaan Zaretšnyin kaupungin pohjoispuolella sijaitseva ydinvoimalaitos. Voimalan länsipuolella on lauhdutusvesialtaana toimiva Belojarskin tekoallas. Aluekeskus Jekaterinburg sijaitsee 45 kilometriä voimalasta länteen.


title: Belojarskin ydinvoimalaitos

text: Ydinvoimala on yksi Venäjän vanhimmista. Sen kaksi ensimmäistä yksikköä perustui Obninskin ydinvoimalaitoksessa kokeiltuun kevytvesijäähdytteiseen ja grafiittihidasteiseen reaktorityyppiin (LWGR, Light Water cooled Graphite moderated Reactor). Yksikkö 1 oli teholtaan 108 MW (reaktorimalli AMB-100) ja liitettiin sähköverkkoon 26. huhtikuuta 1964. Yksikkö 2 oli teholtaan 160 MW (malli AMB-200) ja kytkettiin verkkoon 29. joulukuuta 1967. Nämä reaktoriyksiköt suljettiin lopullisesti vuosien 1983 ja 1990 alussa.


title: Belojarskin ydinvoimalaitos

text: Huhtikuussa 2014 käytössä oli ainoastaan voimalan reaktoriyksikkö 3. Se on reaktorimalliltaan BN-600 -tyyppinen, 600 megawatin nopea hyötöreaktori. Voimalaitosyksikkö liitettiin sähköverkkoon 8. huhtikuuta 1980. Lisäksi voimalaitokseen on valmistumassa 4. yksikkö. Se on 864 MW:n tehoinen nopea hyötöreaktori (mallia BN-800). Yksikköä rakennettiin kesästä 2006 saakka ja se kytkettiin verkkoon joulukuussa 2015.


title: Belojarskin ydinvoimalaitos

text: Lisäksi Sverdlovskin alueella on tehty päätös päätös 1220 megawatin BN-1200 -tyyppisen 5. hyötöreaktoriyksikön rakentamisesta. Viitosyksikkö olisi tarkoitus saada rakennettua 2020-luvun alkuun mennessä, jolloin nykyisen 3. yksikön tuotannollinen aika on suunniteltu päättyvän.


title: Belojarskin ydinvoimalaitos

text: Ydinvoimalaitoksen omistaa Venäjän valtion Rosatom ja sen toiminnasta vastaa Rosatomin tytäryritys, osakeyhtiö Rosenergoatom.


title: Edvard Oerstroem

text: Edvard Oerstroem (Oerström) (12. helmikuuta 1862 Pietari - 1922) oli virkamies, joka toimi Suomen ministerivaltiosihteerinä.


title: Edvard Oerstroem

text: Oerstroemin vanhemmat olivat pankinjohtaja Andrei Oerstroem ja Helena von Barnewitz. Hän palveli vuodesta 1883 alkaen Venäjän oikeusministeriössä ja tuli siellä 1895 osastopäälliköksi. 1900 Oerstroem siirtyi Suomen valtiosihteerinvirastoon ja tuli 1901 hoitamaan valtiosihteerin apulaisen tehtävää, mihin hänet nimitettiin vakinaiseksi 1902. Vjatšeslav von Plehwen surman jälkeen heinäkuussa 1904 hän hoiti virkaa tekevänä ministerivaltiosihteerin tehtäviä, samoin kuin Constantin Linderin jälkeen 1905, tämän saatua eron tehtävästä. Oerstroem oli Helsingin yliopiston vt. kansleri 1905-1906, mutta 1906 hän siirtyi senaattoriksi Venäjän hallitsevan senaatin oikeusosastolle. Oerstromin vaiheet Venäjän vuoden 1917 helmikuun vallankumouksen ja lokakuun vallankumouksen jälkeen ovat tuntemattomat. Helsingin yliopiston opettaja- ja virkamiesmatrikkelin mukaan hän kuoli 1922.


title: Edvard Oerstroem

text: Oerstomin puoliso oli Katarina Samarski-Bychovets.


title: Pränikkälä

text: Pränikkälä (myös Bränikkälä) on kylä Liedon kunnassa Härkätien ja Savijoen alueella Ankan ja Pokkolan kylien välissä n. 6 kilometriä Liedon keskustasta Hämeenlinnan suuntaan. Kylän maamerkkinä on Parmaharjun urheilukeskus hyppyrimäkineen.


title: Pränikkälä

text: Kylän nimen taustalla lienee alasaksalainen henkilönnimi Brendecke. Kylässä tavataan 1370-luvulla saksalaissyntyinen maanomistaja Johannes Kölnare, joka ilmeisesti viittaa Kölniin. Mahdollisesti jo 1320-luvulla kylässä omisti maata saksalainen Hinzekinus.


title: Pränikkälä

text: Vuonna 1374 turkulainen Johannes Kölnare lahjoitti kylässä sijaitsevan maatilan tuomiokirkon Pyhän Bartolomeuksen alttarin perustamista varten. Vielä vuonna 1515 Pränikkälän tila oli alttarisäätiön omistuksessa, mutta vuoteen 1540 mennessä se oli muuttunut veronalaiseksi kaksitaloiseksi kyläksi.


title: Elon Musk

text: Elon Musk (s. 28. kesäkuuta 1971 Pretoria, Transvaalin provinssi, Etelä-Afrikka) on eteläafrikkalaissyntyinen kanadalais-yhdysvaltalainen yrittäjä, sijoittaja ja keksijä, joka asuu nykyisin Los Angelesissa, Yhdysvalloissa. Musk oli yksi PayPalin perustajista ja SpaceX-yritysten perustaja ja kantorakettien kehittäjä. Hän on sähköautovalmistaja Teslan toimitusjohtaja ja hallituksen puheenjohtaja sekä yksi yrityksen varhaisia suursijoittajia. Musk toimi lisäksi aurinkoenergia-asentaja SolarCityn hallituksen puheenjohtajana ja on perustanut vuonna 2016 The Boring Companyn, jonka tarkoitus on porata tunneleita liikennekäyttöön. Musk on myös yksi aivosirua kehittävän Neuralink-yrityksen perustajista.


title: Elon Musk

text: Forbesin mukaan Musk on 22,8 miljardin Yhdysvaltain dollarin omaisuudellaan vuonna 2018 Yhdysvaltain 24. rikkain henkilö ja maailman miljardöörien joukossa 54:nneksi rikkain.


title: Elon Musk

text: Elon Musk syntyi 28. kesäkuuta 1971 Pretoriassa, Etelä-Afrikassa. Menestyvä perhe asui yhdessä kaupungin suurimmista taloista. Isä Errol työskenteli kone- ja sähköinsinöörinä, ja äiti Maye oli ravitsemusterapeutti omassa yrityksessään. Isän sukua oli asunut Etelä-Afrikassa jo 200 vuoden ajan, ja Elonin äiti oli muuttanut lapsena perheensä mukana Kanadasta. Elonilla on pikkuveli ja pikkusisko. Pikkupoikana hän oli hyvin ahkera lukemaan ja kirjaviisas. Vanhempiensa avioeron jälkeen Elon muutti asumaan isänsä luo.


title: Elon Musk

text: Musk sai ensimmäisen tietokoneensa Commodore VIC-20:n yhdeksänvuotiaana ja opetteli ohjelmoimaan. Hän sai 12-vuotiaana 500 dollarin julkaisupalkkion teknologialehdelle ohjelmoimastaan tietokonepelistä. Musk rakenteli myös kaveriensa kanssa räjähteitä ja raketteja. Koulussa hän oli hyvä erityisesti matematiikassa, fysiikassa ja tietokoneissa, joita hän piti hyödyllisimpinä aineina tulevaisuuttaan ajatellen. Yläkoulussa ja lukiossa Musk oli väkivaltaisen koulukiusaamisen uhri.


title: Elon Musk

text: Musk opiskeli Pretorian yliopistossa viiden kuukauden ajan ja valmisteli muuttoa Kanadaan. Hän on kertonut arvelleensa pääsevän sitä kautta Yhdysvaltoihin kaikkein nopeimmin, sillä hänen sukuaan on asunut Kanadassa. Hän ei myöskään halunnut joutua suorittamaan pakollista asepalvelusta Etelä-Afrikan apartheid-hallinnon alla. Musk suostutteli kanadalaissyntyisen äitinsä hakemaan Kanadan kansalaisuutta, ja kun se oli myönnetty, myös Musk sai pian Kanadan passin. Sen avulla hän pääsi muuttamaan maahan vuonna 1988.


title: Elon Musk

text: Musk pääsi 19-vuotiaana Ontarion Kingstonissa sijaitsevaan Queen's Universityyn, josta hän siirtyi kahden vuoden opiskelun jälkeen vuonna 1992 Pennsylvanian yliopistoon. Siellä hän suoritti kaksi kandidaatin tutkintoa, toisen fysiikasta, toisen taloustieteestä ja valmistui vuonna 1995.


title: Elon Musk

text: Musk aloitti sovelletun fysiikan tohtoriopinnot Stanfordin yliopistossa vuonna 1995, mutta lopetti opinnot vain kahden päivän jälkeen, vakuututtuaan siitä, että Internet oli yhteiskunnallisesti merkittävämpi asia kuin työ fysiikan parissa. Samana vuonna hän perusti yrityksen nimeltä Zip2, joka tuotti karttoja ja yrityshakemistoja verkkolehdille. Compaq osti yrityksen muutaman vuoden kuluttua 309 miljoonalla dollarilla. Kauppojen yhteydessä Musk luopui 7 % osuudestaan Zip2:sta, josta hän sai 22 miljoonaa dollaria. Musk perusti sen jälkeen X.comin, joka oli verkossa toimiva talouspalveluyritys. Siitä tuli PayPal, joka on erikoistunut verkossa tapahtuviin rahansiirtoihin. Vuonna 2002 eBay osti PayPalin 1,5 miljardilla dollarilla.


title: Elon Musk

text: Muskin pitkäaikaisena tavoitteena on ollut tehdä ihmiskunnalle mahdolliseksi levittäytyä muille planeetoille. Musk perusti vuonna 2002 SpaceX-yrityksen (Space Exploration Technologies), joka kehittää edullisia kantoraketteja avaruusmatkustusta varten. Muskin tavoitteena oli kehittää kantoraketti, joka palaisi lähtöalustalle matkansa jälkeen. Vuoteen 2014 mennessä yritys on kehittänyt kaksi rakettia ja yhden kapselin.


title: Elon Musk

text: Musk esitteli syyskuussa 2016 SpaceX-yhtiön suunnitelmat Mars-planeetan asuttamiseksi. Hän kertoi, että elämän levittäminen toisille planeetoille on ollut pääsyy sille, että hän on kerännyt yli 10 miljardin dollarin omaisuutensa, jolla hän hanketta aikoo rahoittaa.


title: Elon Musk

text: Vuonna 2004 Musk alkoi sijoittaa sähköautoja valmistavaan Tesla Motorsiin. Hän on yhtiön toimitusjohtaja ja sen hallituksen puheenjohtaja.


title: Elon Musk

text: Musk kehittää päästötöntä energiaa ja sanoo tavoitteensa olevan saattaa loppuun maailman energia-infrastruktuurin muutos. Tesla julkaisi keväällä 2015 litiumioniakun, joka mahdollistaa sähkön varastoimisen, kun sähkön hinta on alhaalla. Tesla osti aurinkoenergiayhtiö SolarCityn marraskuussa 2016. Musk oli perustamassa SolarCityä, ja kaupan myötä Muskista tuli sen hallituksen puheenjohtaja.


title: Elon Musk

text: Vuonna 2013 Musk ehdotti Kaliforniaan Hyperloop-liikennejärjestelmää, jossa alipaineistetussa putkessa voitaisiin kuljettaa 28 matkustajaa kerrallaan 1220 kilometrin tuntivauhdilla.


title: Elon Musk

text: Musk toimi vuonna 2017 presidentti Donald Trumpin neuvonantajana mutta erosi tehtävästään kun Trump päätti vetää Yhdysvallat Pariisin ilmastosopimuksesta.


title: Elon Musk

text: Musk pelkää tekoälyä ja sanoo että valtion pitäisi olla proaktiivinen sen sääntelyssä. Muskin mukaan tekoäly on ihmiskunnan suurin yksittäinen eksistentiaalinen uhka ja painottaa tekoälyn sääntelyä. Muskin mukaan automaatio/robotit työntävät ottamaan käyttöön perustulon. Muskin mukaan työpaikkojen menetykset tulevat olemaan niin vakavia, että valtion on otettava rooli kansalaisten toimeentulon varmistamisessa. Muskin mukaan perustulo on välttämätön. Musk on ilmaissut kannattavansa insinöörityyppisellä metodologialla johdettua teknokraattista valtionhallintoa. Musk toivoo että Yhdysvaltojen kongressissa olisi enemmän tekniikasta perillä olevia ihmisiä kuin lakimiehiä, joita Muskin mukaan siellä on luultavasti liikaa.


title: Elon Musk

text: Musk on ollut kolmesti naimisissa, kahden naisen kanssa. Hänen ensimmäinen vaimonsa (2000–2008) oli hänen collegessa tapaamansa Justine Wilson, jonka kanssa hänellä on viisi lasta. Muskin toinen vaimo oli brittiläinen näyttelijä Talulah Riley, jonka kanssa hän on ollut naimisissa 2010–2012 ja uudelleen 2013–2016.


title: Elon Musk

text: Musk sai Yhdysvaltain kansalaisuuden vuonna 2002. Hän asuu Bel Airssa, Los Angelesissa.


title: Sirkus Europa

text: Sirkus Europa on Yleisradion ja Ylioppilasteatterin vuonna 1968 toteuttama ”informatiivinen tv-kabaree”, joka käsittelee teollistuneiden ja kehitysmaiden välistä kuilua laulujen ja välitekstien keinoin. Marja-Leena Mikkolan käsikirjoittaman laulunäytelmän sävelsi Kaj Chydenius ja ohjasivat Eija-Elina Bergholm, Anja Koski ja Ere Kokkonen. Asiantuntijana tuotannossa toimi muun muassa Tricont-ryhmässä vaikuttanut vasemmistoaktivisti Johan von Bonsdorff ja ohjausassistenttina Päivi Istala.


title: Chris Romano

text: Chris Romano, joka tunnetaan myös nimellä Romanski, on yhdysvaltalainen näyttelijä, tuottaja, käsikirjoittaja ja ohjaaja. Hänet tunnetaan parhaiten sarjasta Blue Mountain State, jossa hän näyttelee Sammy Cacciatorea. Romano myös tuottaa ja käsikirjoittaa sarjaa. Romano on näytellyt Ensisilmäyksellä-sarjassa Punchy-hahmoa, tuottanut sarjaa, ja käsikirjoittanut jakson "Tweleve Horny Women". Romano on tuottanut ja käsikirjoittanut Sarah Silverman Program-ohjelmaa.


title: Lauri Ojala

text: Lauri Fritjof Ojala (22. syyskuuta 1918 Kaustinen – 6. heinäkuuta 2002 Helsinki) oli suomalainen trumpetisti.


title: Lauri Ojala

text: Hän opiskeli Helsingin konservatoriossa (nyk. Sibelius-Akatemia) ja suoritti loppututkinnon 1938.


title: Lauri Ojala

text: Vuonna 1947 Ojala sai jaetun ensimmäisen palkinnon Genevessä pidetyssä kansainvälisessä trumpettikilpailussa. Hän jakoi voiton belgialaisen André Marchalin kanssa, vaikka joutui soittamaan kilpailuun sävelletyn C-trumpettikappaleen vanhalla B-trumpetilla ja joutui näin koko ajan soittaessaan transponoimaan.


title: Lauri Ojala

text: Vuonna 1950 Ojala voitti ensimmäisen palkinnon WCBS-televisioaseman järjestämässä kilpailussa New Yorkissa. Hänestä tuli siihen aikaan yksi harvoista televisiossa esiintyneistä suomalaisista. Ojala pääsi 82 kilpailijan joukosta viiden kilpailijan loppukilpailuun ja voitti kilpailun soittamalla Kimalaisen lennon ja Venetsian karnevaalin.


title: Lauri Ojala

text: Vuonna 1950 Ojala opiskeli Bostonissa ja 1952 Roomassa. Hän toimi Helsingin kaupunginorkesterissa trumpetin äänenjohtajana 1945–1977. 1960-luvulla Ojalalle tarjottiin ilman koesoittoa kolmen vuoden sopimusta Wienin sinfoniaorkesterin äänenjohtajana. Hän kuitenkin kieltäytyi tarjouksesta.


title: Lauri Ojala

text: Ojala toimi Sibelius-Akatemiassa trumpetinsoiton lehtorina 42 vuotta vuodesta 1955 vuoteen 1997. 1980-luvulla Suomen musiikkipiireissä puhuttiin, että 95% Suomen trumpetisteista oli jossakin vaiheessa ollut Ojalan oppilaana. Ojala myös toimi Helsingin NMKY:n orkesterin, Lohjan kaupunginorkesterin, Finnairin Pilottipuhaltajien ja Vuosaaren mieslaulajien johtajana. Lisäksi hän on esiintynyt kapellimestarina, trumpetistina, viulistina ja laulajana Kaustisen kansanmusiikkijuhlilla.


title: Lauri Ojala

text: Ojala vaikutti laajasti taiteen alalla sekä synnyinseudullaan Keski-Pohjanmaalla, että kotimaisemissaan pääkaupunkiseudulla. Hän muun muassa perusti Eero Erkkilän kanssa Keski-Pohjanmaan musiikkiopiston ja kuului pitkään Uudenmaan Taidetoimikuntaan.


title: Lauri Ojala

text: Vuonna 1995 Ojalan trumpettiesityksiä koottiin CD-levylle Yleisradion 1950-luvun nauhoista.


title: Lauri Ojala

text: Ojala kuoli synnyinmaisemissaan Kaustisella kesällä 2002. Usein trumpettivirtuoosina ja maestrona tunnetulle Ojalalle pidettiin muistokonsertti niin Kaustisella kuin Helsingin Tuomiokirkossa. Hänen aikalaisensa muistelivat häntä erinomaisena esiintyjänä, seuramiehenä ja valovoimaisena persoonana.


title: Lauri Ojala

text: Hänen isänsä oli kaustislainen viulupelimanni Friiti Ojala.


title: Lauri Ojala

text: Otavan iso musiikkitietosanakirja 4 ISBN 951-1-04763-9


title: Lauri Ojala

text: Helsingin Sanomat


title: Lauri Ojala

text: Keskipohjanmaa


title: Lauri Ojala

text: Perhonjokilaakso


title: Rob Tallas

text: Robert Wayne Tallas (s. 20. maaliskuuta 1973 Edmonton, Alberta, Kanada) on kanadalainen entinen jääkiekkomaalivahti. Hän pelasi urallaan NHL:ssä yhteensä 99 runkosarjaottelua torjuen 28 voittoa, 42 tappiota ja 10 tasapeliä varsinaisella peliajalla. Tallasin uran kaksi viimeistä kautta eteni Suomessa ja Itävallassa. Tällä hetkellä hän toimii NHL-joukkue Florida Panthersin maalivahtivalmentajana.


title: Rob Tallas

text: Tallas pelasi juniorina BCJHL-joukkue South Surrey Eaglesissa ja Penticton Panthersissa vuosina 1989–1992 sekä WHL-joukkue Seattle Thunderbirdsissa vuosina 1991–1994. Kauden 1994–1995 hän pelasi ECHL-joukkue Charlotte Checkersissa. Tallas pelasi myös kaksi ottelua AHL-joukkue Providence Bruinsissa. Syyskuussa 1995 Tallas teki vapaana agenttina sopimuksen Boston Bruinsin kanssa. Hän pelasi kauden 1995–1996 pääosin farmijoukkue Providence Bruinsissa, mutta sai tililleen myös ensimmäisen NHL-ottelunsa. Kauden 1996–1997 otteluistaan Tallas pelasi vajaat puolet farmissa ja NHL:n puolella hänelle kertyi 28 ottelua. Tallas toimi lähinnä Bruinsin kakkosmaalivahtina Jim Careylle ja Bill Ranfordille.


title: Rob Tallas

text: Kaudella 1997–1998 Tallas pelasi NHL:n ja farmin välillä ja taisteli Jim Careyn kanssa Bruinsin NHL-joukkueen kakkosmaalivahdin paikasta. Hän pelasi kauden aikana 14 NHL-ottelua. Kaudella 1998–1999 Tallas vakiinnutti paikkansa Bostonin kakkosmaalivahtina Byron Dafoelle ja pelasi 17 ottelua. Kaudella 1999–2000 hän taisteli roolista John Grahamen kanssa ja pelasi 27 ottelua. Heinäkuussa 2000 Tallas teki vapaana agenttina sopimuksen Chicago Blackhawksin kanssa. Hän pelasi kaudella 2000–2001 12 NHL-ottelua ja sai tililleen otteluita myös IHL-joukkue Chicago Wolvesista ja AHL-joukkue Norfolk Admiralsista. Elokuussa 2001 Tallas teki sopimuksen Pittsburgh Penguinsin kanssa. Hän pelasi kaksi kauttaan kokonaan farmijoukkue Wilkes-Barre/Scranton Penguinsissa ja jakoi lähinnä tasaisesti vastuuta Sébastien Caronin kanssa.


title: Rob Tallas

text: Heinäkuussa 2003 Tallas siirtyi Eurooppaan ja teki vuoden mittaisen, elokuun loppuun asti kestäneen try-outin sisältäneen sopimuksen SM-liigajoukkue Hämeenlinnan Pallokerhon kanssa. Hänen koejaksonsa toi jatkosopimuksen kaudeksi 2003–2004. Tallas pelasi syyskaudella onnistuneesti 22 ottelua. Marraskuussa 2003 hän joutui sairaalatutkimuksiin rintakipujen vuoksi. Tallasilla epäiltiin olleen sydänlihastulehdus. Joulukuussa hän palasi kaukaloihin ja selviytyi rasitustesteistä, mutta vuodenvaihteessa kesken Tallasin kolmannen paluuottelun hänen rintakipunsa yllättäen uusiutuivat ja hän meni seuraavana yönä taas sairaalahoitoon. Tallasin todettiin saaneen sydänkohtauksen ja hän palasi sairaalahoitojen jälkeen alkuvuodesta takaisin kotimaahansa, eikä palannut enää kauden aikana kaukaloihin. Siirtotakarajalla HPK hankki Tallasin tilalle Joni Puurulan aisapariksi Mikko Rämön.


title: Rob Tallas

text: Kauden 2004–2005 Tallas vietti Itävallan Erste Bank Eishockey Ligan EC Red Bull Salzburgissa ja toimi pääasiassa joukkueen kakkosmaalivahtina Jürgen Penkerille. Kausi jäi hänen pelaajauransa viimeiseksi. Kaudesta 2009–2010 lähtien Tallas on toiminut Florida Panthersin maalivahtivalmentajana. Kaudella 2012–2013, maaliskuussa 2013 hän sai pikakomennuksen yhteen otteluun joukkueen luukkuvahdiksi, kun United-lentoyhtiö hukkasi farmista nostetun Jacob Markströmin varusteet ennen ottelua.


title: Rob Tallas

text: Tallasin lanko Joel Prpic pelasi hänen joukkuetoverinaan Boston Bruinsin organisaatiossa. Prpic on sittemmin edustanut myös Kroatian maajoukkuetta.


title: Dante Exum

text: Dante Exum (s. 13. heinäkuuta 1995 Melbourne) on australialainen koripalloilija, joka on pelannut vuodesta 2014 lähtien Utah Jazzin joukkueessa. Hänen isänsä on yhdysvaltalaislähtöinen koripalloilija Cecil Exum.


title: Dante Exum

text: Exumin isä oli ammattilaiskoripalloilija, joten hän kasvoi koripallon ympärillä. Exum ei pelannut Australian seurajoukkueissa koripalloa, vaan siirtyi vuonna 2011 Australia Institute of Sportin organisaatioon. Hän opiskeli Lake Ginninderra Collegessa, josta hän valmistui lokakuussa 2013. Tämän myötä hän olisi voinut siirtyä vielä joulukuussa 2013 Yhdysvaltain yliopistosarjoihin, mutta hän päätti jäädä kotimaahansa loppukaudeksi. Samalla hän päätti ilmoittautua NBA:n vuoden .


title: Dante Exum

text: Kesän 2014 varaustilaisuudessa Utah Jazz varasi Exumin koko varaustilaisuuden viidentenä pelaajana.


title: Dante Exum

text: Exum on edustanut Australian juniorimaajoukkueita ja hän oli mukana vuoden 2012 alle 17-vuotiaiden MM-kilpailuissa, joissa hän teki keskimäärin 17,3 pistettä ottelua kohden ja johdatti maansa turnauksen loppuotteluun. Vuonna 2013 hän oli mukana alle 19-vuotiaiden MM-kilpailuissa, joissa hän teki keskimäärin 18,2 pistettä ottelua kohden. Lisäksi hänet valittiin turnauksen tähdistöjoukkueeseen. Vuonna 2013 Exam debytoi myös Australian koripallomaajoukkueessa, kun hän pelasi Uutta-Seelantia vastaan Oseanian-mestaruuskilpailuissa.


title: Näkymätön Viänänen

text: Näkymätön Viänänen on suomalaisen Jorma Pitkäsen piirtämä strippisarjakuva. Sarjan päähenkilö on kuihtuneessa Näläkäjärven maalaiskylässä asuva Viänänen-niminen perheellinen suomalainen pienviljelijä, joka on muuttunut näkymättömäksi; hänestä näkyy vain päässä oleva Hankkijan lippalakki. Sarjan kantavana teemana ovat humoristisesti kuvatut kehitysalueiden asukkaiden vaikeudet ja tyytymättömyys ”Helsingin herroihin”. Sarjan muita hahmoja ovat Viänäsen äkäinen vaimo ja suuri lapsilauma. Sarjan hahmot puhuvat Savon murretta. Näkymätön Viänänen aloitti ilmestymisensä vuonna 1973 "Sarjis"-lehdessä ja pääsi myöhemmin ruotsalaisen Bulls-syndikaatin levitykseen. Se ilmestyi parhaimmillaan noin 20 lehdessä, kunnes syndikaatti lopetti sen levityksen vuonna 1994. Pitkänen piirtää sarjaa edelleen ja kommentoi siinä Viänäsen suulla ajankohtaisia yhteiskunnallisia aiheita. 1970-luvun stripeissä Viänänen kuvattiin mielipiteiltään vennamolaisena, nykyään perussuomalaisena. Viänänen on kuvattu usein olutpullo (oletettavasti) kädessä.


title: Näkymätön Viänänen

text: Sarjasta on julkaistu useita albumeita.


title: FC Akateemiset

text: FC Akateemiset () on vuonna 2009 ilmestynyt kolmaskymmeneskolmas romaani Terry Pratchettin Kiekkomaailma-sarjassa. Romaani julkaistiin suomeksi 2014 Mika Kivimäen kääntämänä ja Kariston kustantamana. Teoksen satiirin aiheena on jalkapallo.


title: FC Akateemiset

text: Kirja sai myönteisen vastaanoton, joskin arvosteluissa mainittiin juonen rönsyilevyys.


title: Viemärin valtias

text: Viemärin valtias () on Terry Pratchettin vuonna 2012 ilmestynyt nuortenkirja. Teoksen on julkaissut suomeksi vuonna 2014 Karisto Mika Kivimäen suomennoksena.


title: Viemärin valtias

text: Kirjan tapahtumat sijoittuvat väljästi kuningatar Viktorian valtakauden alkupuolelle, ja tapahtumapaikkana on Lontoo. Osa kirjan hahmoista on fiktiivisiä, mutta mukana on myös historiallisia hahmoja, kuten kirjailija Charles Dickens ja Henry Mayhew, joka tutki laajasti ja toi julkisuuteen Lontoon köyhälistön keskuudessa vallitsevia ongelmia. Kirjassa esiintyvät myös poliitikko Benjamin Disraeli, Lontoon poliisivoimien uudistaja Robert Peel sekä omana aikanaan maailman rikkaimpiin henkilöihin kuulunut Angela Burdett-Coutts, joka lahjoitti runsaasti varojaan köyhälistön auttamiseen muun muassa perustamalla kouluja. Myös keksityillä hahmoilla on esikuvinaan todelliset ihmistyypit.


title: Viemärin valtias

text: Kirjan päähenkilö on nuori Repolainen, joka elättää itsensä toshaamalla eli etsimällä viemäriverkosta sinne huuhtoutuneita kolikoita ja muuta arvotavaraa. Repolainen on erittäin taitava tosher ja sikälikin onnekas, että hän on onnistunut saamaan itselleen vakituisen asuinpaikan vanhan ja viisaan juutalaismiehen Solomon Cohenin luota. Solomonilla on pahanhajuinen koira Oonan, joka kulkee usein Repolaisen mukana.


title: Viemärin valtias

text: Eräänä myrsky-yönä Repolainen pelastaa tytön pahoinpitelijöiden kynsistä. Sattumalta paikalle osuvat myös Charles Dickens ja Henry Mayhew, jotka ottavat tytön suojiinsa. Koska tytön henkilöllisyyttä ei aluksi tiedetä, Mayhew'n vaimo nimeää hänet Simplicityksi. Myöhemmin tyttö paljastuu saksalaisen ruhtinaskunnan prinssin karanneeksi vaimoksi, jonka kintereillä ovat väkivaltaa kaihtamattomat etsijät. Repolainen ei ole kiinnostunut poliittisesta juonittelusta ja yläluokkaisissa piireissä liikkuminen on hänelle täysin vierasta, mutta hän haluaa pelastaa tytön keinolla millä hyvänsä.


title: Vartti Etelä-Karjala

text: Vartti on Etelä-Karjalassa keskiviikkoisin ja sunnuntaisin ilmestyvä kaupunkilehti.


title: Vartti Etelä-Karjala

text: Lehti jaetaan Lappeenrantaan, Lemille, Luumäelle, Savitaipaleelle ja Taipalsaarelle. Keskiviikon painoksen jakelumäärä 65 000 kappaletta. Lehti ilmestyy myös näköispainoksena verkossa.


title: Vartti Etelä-Karjala

text: Lehti perustettiin nimellä "Lappeenrantalainen" vuonna 1964, ja se ilmestyi ensimmäisen kerran 27. huhtikuuta. Sen perustaja, alkuperäinen omistaja ja ensimmäinen päätoimittaja oli Olavi Peltola, joka oli edelliset viisi vuotta toiminut vuonna 1959 perustetun "Uutismiehen" päätoimittajana. Lehden tarkoitus oli ”lyhentää välimatkaa liike-elämän ja kuluttajien välillä”, ja se on ollut alusta alkaen poliittisesti sitoutumaton.


title: Vartti Etelä-Karjala

text: "Lappeenrantalainen" myytiin vuonna 1986 Etelä-Saimaan Kustannus Oy:lle ja vuonna 2005 Sanoma Kaupunkilehdet Oy:lle. Lehden nimeksi muutettiin "Vartti Etelä-Karjala" vuonna 2008, ja siitä tuli "Vartti"-kaupunkilehden aluepainos. Vuodesta 2011 lehden omistaja on ollut Sanoma Lehtimedia Oy, joka julkaisee myös "Vartti Kouvola" -lehteä. Huhtikuussa 2014 uutisoitiin Länsi-Savo-konsernin ostavan Sanoma Lehtimedian.


title: Don Juan tulee sodasta

text: Don Juan tulee sodasta on Yleisradion Televisioteatterin näytelmä vuodelta 1967. Se on Nelli ja Pertti Niemisen suomennos ja Mauno Hyvösen ohjaus itävaltalais-unkarilaisen Ödön von Horváthin näytelmästä "Don Juan kommt aus dem Krieg" (1936).


title: Don Juan tulee sodasta

text: Tarinassa saksalainen Don Juan palaa ensimmäisestä maailmansodasta ja ryhtyy etsimään morsiantaan vaeltaen kaupungista kaupunkiin, kunnes sairastuu espanjantautiin. Siitä toivuttuaan hän joutuu – tai pääsee – taas naisten piirittämäksi. Katso-lehden Anna Kerttu Wiik luonnehti näytelmää katkeraksi satiiriksi, johon huumorin lisäksi liittyy moraalista vakavuutta.


title: Don Juan tulee sodasta

text: Nimiroolia näytelmässä esittää Helge Herala. Muut näyttelijät ovat kaikki naisia, ja useimmat heistä esittävät näytelmässä useita eri rooleja: Irma Seikkula, Marita Nordberg, Anja Pohjola, Emma Väänänen, Iris-Lilja Lassila, Aila Arajuuri, Elli Castrén, Ritva Oksanen, Leila Itkonen, Ulla Kivipato, Isa Sirén, Jaana Oravisto ja Nina Söderström.


title: Siperian ydinvoimalaitos

text:
Siperian ydinvoimalaitos (), tunnetaan myös nimellä Tomsk-7 tai Siperian kemiallinen kombinaatti () on Venäjän Siperian Tomskin alueella, kolmesta kuuteen kilometriä Severskin kaupungin koillispuolella sijaitseva, nyt jo suljettu ydinvoimalaitos ja jälleenkäsittelylaitos.
Aluekeskus Tomsk sijaitsee noin 15 kilometriä ydinvoimalaitoksen eteläpuolella.


title: Siperian ydinvoimalaitos

text: Ydinvoimalaitos on yksi Venäjän vanhimmista. Sen ensimmäisten reaktorien rakenne perustui Obninskin ydinvoimalaitoksessa kokeiltuun kevytvesijäähdytteiseen ja grafiittihidasteiseen reaktorityyppiin (LWGR, Light Water cooled Graphite moderated Reactor). Voimalassa oli sen historian aikana kaikkiaan viisi eri reaktoria. Voimalan yhteydessä jalostettiin myös ydinaseplutoniumia; asevarustelu oli eräs kemiallisen kombinaatin perustamisen syy.


title: Siperian ydinvoimalaitos

text: Voimalassa sattui 6. huhtikuuta 1993 säteilyonnettomuus, jossa puhdistettavana ollut tankki räjähti. Sen seurauksena jälleenkäsittelylaitokselta pääsi radioaktiivisia aineita ilman mukana karkuun. Radioaktiivinen laskeuma levisi ympäristöön niin, että 120 neliökilometrin laajuinen alue luokiteltiin saastuneeksi. Väestöä evakuoitiin ja useita lähikyliä muuttui asumiskelvottomaksi. Tapaus luokiteltiin INES-4 luokan "laitosonnettomuudeksi".


title: Siperian ydinvoimalaitos

text: Käytöstä jo poistetun ydinvoimalaitoksen ja jälleenkäsittelylaitoksen omistaa Venäjän valtion Rosatom.


title: Siperian ydinvoimalaitos

text: Severskiin on suunniteltu rakennettavan uutta Severskin ydinvoimalaa, johon tulisi kaksi uutta VVER-1200 -tyyppistä ydinreaktoria. Voimalayksiköt on tarkoitus rakentaa vuoteen 2030 mennessä.


title: Alan Tam

text: Alan Tam Wing-lun (譚詠麟) (s. 23. elokuuta 1950 Brittiläinen Hongkong) on hongkongilainen muusikko ja näyttelijä. Hän aloitti uransa vuonna 1979 ja vuoteen 2014 mennessä hän on julkaissut 115 albumia, joita on myyty maailmanlaajuisesti yli 35 miljoonaa kappaletta. Hän on levyttänyt neljällä kielellä: mandariinikiinaksi, kantoninkiinaksi, japaniksi ja englanniksi. Tam on myös eniten live-esiintymisiä tehnyt hongkongilainen artisti.


title: Alan Tam

text: Hänen ensimmäinen sooloalbuminsa "Naughty Boy" (反斗星) ilmestyi vuonna 1979. Ensimmäinen suuri hitti ”Love in Autumn” (愛在深秋) esitettiin ensimmäistä kertaa 1984. Hänen muita tunnettuja kappaleitaan ovat muun muassa ”Love in the Fog” (霧之戀), ”Friend” (朋友) ja ”Love of my Life” (一生中最愛).


title: Gone Girl

text: Gone Girl on vuonna 2014 ensi-iltansa saanut David Fincherin ohjaama jännityselokuva. Se perustuu Gillian Flynnin samannimiseen romaaniin vuodelta 2012. Flynn myös käsikirjoitti elokuvan. Sen pääosissa ovat Ben Affleck, Rosamund Pike, Neil Patrick Harris, Tyler Perry ja Carrie Coon. Flynnin mukaan elokuva eroaa romaanista osittain ja tarina on jäsennelty elokuvassa eri tavalla.


title: Gone Girl

text: Elokuvan ensi-ilta oli New Yorkin elokuvajuhlilla 8. syyskuuta 2014. Yhdysvalloissa ja Suomessa ensi-ilta oli 3. lokakuuta 2014.


title: Gone Girl

text: Viidentenä hääpäivänään Nick Dunne (Ben Affleck) palaa kotiin ja huomaa, että hänen vaimonsa Amy Elliott-Dunne (Rosamund Pike) on kadonnut. Amyn katoaminen saa median huomion ja Nickin epäilyttävä käytös sekä valehtelu avioliitostaan saa median ja ihmiset syyttämään häntä vaimonsa murhasta. Takaumakohtauksessa Amy kertoo heidän avioliitostaan, joka oli ollut alussa onnellinen kunnes he molemmat menettivät työnsä ja Amyn täytyi muuttaa New Yorkista Nickin kotikaupunkiin North Carthageen, Missourin osavaltioon. Nickistä on tullut laiska, etäinen ja uskoton Amyä kohtaan. Rikoskomisario Rhonda Boney (Kim Dickens) pitää epäilyttävänä, miten vähän Nick tietää vaimonsa arkielämästä mukaan lukien tietämättömyys Amyn raskaudesta. Boney löytää myös todisteita taloudellisista ongelmista ja todisteen siitä, että Amy on yrittänyt ostaa aseen. Kun tämä todiste huutaa Nickin syyllisyyttä hänestä tulee pääepäilty.


title: Gone Girl

text: Paljastuu, että Amy onkin elossa ja lavastanut murhansa kostonaan Nickille. Kehnosti pesty veri keittiön lattialla, veriroiskeet ja rikkoutunut sohvapöytä ovat kaikki Amyn tekosia katoamisaamulta, ja yritys saada Nick näyttämään hänen tappajaltaan. Amy on myös esittänyt ystävää raskaana olevalle naapurilleen, jonka virtsaa Amy on käyttänyt todentaakseen raskauden. Muodonmuutoksen tehnyt Amy piileksii kaukaisessa motellissa ja uskoo Nickin saavan kuolemantuomion tapostaan.


title: Gone Girl

text: Amyn suunnitelma näyttää toimivan, mutta hänet ryöstetään motellissa. Hänelle jää vain pakoauto, eikä hänellä ole nukkumapaikkaa. Hän soittaa entiselle poikaystävälleen Desi Collingsille (Neil Patrick Harris), jota vastaan Amy on hakenut lähestymiskiellon vuosia aikaisemmin. Amy tunnustaa Desille olevansa pakomatkalla, koska pelkää Nickiä kuollakseen. Desi uskoo vihdoin voittaneensa Amyn sydämen ja antaa Amyn jäädä luksuskartanoonsa.


title: Gone Girl

text: Nick löytää todisteen Amyn juonesta häntä vastaan ja saa siskonsa Margon (Carrie Coon) uskomaan syyttömyyteensä. Kun media jatkaa Nickin syyttämistä, sisarukset palkkaavat kuuluisan asianajajan Tanner Boltin (Tyler Perry), joka auttaa Nickiä esiintymään julkisuudessa. Kun Nickin entinen oppilas Andie (Emily Ratajkowski) paljastaa hänen ja Nickin vuoden pituisen suhteen, Nick esiintyy talk-show’ssa ja kertoo oman puolensa tarinasta. Hän pyytää anteeksi virheitään aviopuolisona ja vakuuttaa, että haluaa vain Amyn takaisin kotiin. Hänen tarinansa on tarpeeksi vakuuttava ja median kanta ja Amyn tunteet Nickiä kohtaan muuttuvat.


title: Gone Girl

text: Amy suunnittelee pakoa kartanosta ja esittää valvontakameroille Desin raiskanneen hänet ja levittää päälleen punaviiniä. Seuraavana päivänä Amy viettelee Desin ja viiltää tämän kaulan auki kesken seksin. Amyn palaa kotiin yltä päältä veressä talon ympärillä parveilevan median edessä. Amy kertoo sairaalassa Desin kidnapanneen hänet ja raiskanneen häntä puhdistaen näin Nickin maineen. Tanner ei voi enää auttaa Nickiä, ja Boneyn epäilyksistä huolimatta Amyn tarina saa laajaa sympatiaa ja poliisi uskoo jutun selvinneen.


title: Gone Girl

text: Kotona Amy keskustelee Nickin kanssa suihkussa, jotta Nick ei voisi äänittää heidän keskusteluaan. Amy myöntää Desin murhan ja kertoo syyn paluuseensa. Nähtyään tv-haastattelussa rakastamansa Nickin, miehen, jonka kanssa meni naimisiin, hän tajusi haluavansa Nickin olevan se ihminen taas. Nick aikoo jättää Amyn ja paljastaa tämän valheet.


title: Gone Girl

text:
Ennen televisiohaastattelua Amy paljastaa käyttäneensä Nickin varastoitua spermaa ja olevan raskaana. Nick reagoi väkivaltaisesti lyöden Amyn vasten seinää, mutta kokee silti vastuuta lasta kohtaan. Vasten siskonsa yrityksiä, Nick päättää jäädä asumaan Amyn kanssa ja he julkistavat haastattelussa odottavansa lasta.
Elokuva tuotti ensi-iltaviikonloppunaan maailmanlaajuisesti yli 62 miljoonaa dollaria. Se on David Fincherin paras avaustulos. Suomessa elokuva oli ensi-iltaviikonloppuna kolmanneksi katsotuin, edellä suomalaiselokuvat "Mielensäpahoittaja" ja "Vadelmavenepakolainen".


title: Gone Girl

text: Elokuva on saanut kriitikoilta positiivisen vastaanoton. Rotten Tomatoes -sivuston mukaan 249 arvostelun perusteella laskettuna kriitikoiden arvosteluista 88 prosenttia oli positiivisia.


title: Gone Girl

text: Dome-sivuston Aki Lehti kirjoittaa, että ”elokuvan todellinen tähti on Rosamund Pike, jonka ääripäistä toiseen heittelevien tunteiden ilmaisu on mykistävän hienoa. Hänen suloisen viaton, rakastunut, kiimainen, täynnä vihaa oleva ja jopa täysin sekopäinen Amynsa on monipuolisuudessaan Oscarin arvoinen suoritus”. Helsingin Sanomien Anne Möttölän mukaan Piken jääblondi tekisi Alfred Hitchcockinkin kateelliseksi.


title: Everstin tyttäret

text: Everstin tyttäret on Mainos-TV:n televisionäytelmä vuodelta 1967. Se on Ritva Nuutisen käsikirjoittama ja ohjaama sovitus uusiseelantilaisen Katherine Mansfieldin novellista "The Daughters of the Late Colonel". Siinä kaksi aikuista naimatonta tytärtä selvittelee elämän monimutkaisia kuvioita ankaran eversti-isänsä kanssa.


title: Divinyylibentseeni

text: Divinyylibentseeni (CH) on aromaattinen hiilivety. Tyypillisesti divinyylibentseeniä käytetään kahden keskenään isomeerisen muodon m-divinyylibentseenin ja p-divinyylibentseenin seoksena. Divinyylibentseeni on polymeeriteollisuudessa runsaasti käytetty monomeeri muoveissa ja kumeissa.


title: Divinyylibentseeni

text: Divinyylibentseeni on huoneenlämpötilassa väritön neste. Yhdiste ei liukene veteen, mutta liukenee hiilivetyihin. Divinyylibentseeni on styreeniä reaktiivisempaa ja polymerisoituu helposti sekä itsensä, että muiden polymeroituvien yhdisteiden kanssa jo huoneenlämpötilassa. Divinyylibentseenin homopolymeroitumisessa muodostuva polymeeri on haurasta. Tämän vuoksi Divinyylibentseeniin lisätään stabilisaattoriksi tyypillisesti rikkiä ja 4-tert-butyylikatekolia.


title: Divinyylibentseeni

text: Divinyylibentseenin valmistukseen käytettävä prosessi on samankaltainen styreenin valmistusmenetelmän kanssa. Reaktiossa dietyylibentseeni johdetaan reaktoriin, jossa on dehydrausreaktiota nopeuttavaa katalyyttiä. Reaktio suoritetaan noin 600 °C lämpötilassa ja tällöin reaktio tuote on pääasiassa m- ja p-divinyylibentseenien 2,25:1-seos. Sivutuotteena muodostuu etyylivinyylibentseeniä. Reaktiolämpötilassa muodostuva o-divinyylibentseeni reagoi helposti edelleen naftaleeniksi, eikä sitä juurikaan muodostu. Lopuksi tuote puhdistetaan alipainetislauksella.


title: Divinyylibentseeni

text: Divinyylibentseenistä muodostuva homopolymeeri polidivinyylibentseeni on haurasta eikä sillä juurikaan ole käyttökohteita. Sen sijaan divinyylibentseenin ja muiden monomeerien muodostamat heteropolymeerit ovat yleisessä käytössä. Yksi tärkeimmistä niistä on kopolymeeri styreenin kanssa ja näitä hartseja käytetään erityisesti ioninvaihdossa. Muissa polymeereissä divinyylibentseeniä käytetään ristisillottavana yhdisteenä. Ristisilloitus divinyylibentseenillä parantaa polymeerin kovuutta, kuumuudenkestävyyttä ja kimmomoduulia. Tällaisia polymeerejä käytetään muun muassa sähköneristeinä.


title: Laura Iltanen

text: Laura Iltanen (s. 11. syyskuuta 1995) on suomalainen lentopalloilija, joka edustaa pihtiputaalaista Liigaplokia Iltanen siirtyi Liigaplokiin kasvattajaseurastaan salolaisesta LP Viestistä Iltanen on pelipaikaltaan keskitorjuja ja hänen pituutensa on 178 cm.


title: Tanio Boccia

text: Camillo Tanio Boccia (4. huhtikuuta 1912 Potenza – 1. elokuuta 1982 Rooma) oli italialainen elokuvaohjaaja ja käsikirjoittaja. Hän teki elokuvansa taiteilijanimellä Amerigo Anton.


title: Tanio Boccia

text: Tanssijana, koreografina ja näyttelijänä työskennellyt Boccia aloitti ohjaajanuransa elokuvalla "Dramma sul Tevere" vuonna 1952. Hän teki parikymmentä heikkotasoista viihde-elokuvaa, joiden tyylilajit vaihtelevat peplumista spagettiwesterniin ja sotaelokuvaan. Boccialla on kyseenalainen maine ”Italian huonoimpana elokuvaohjaajana” ja ”Italian Ed Woodina”.


title: BK Budiveljnyk Kiova

text: BK Budiveljnyk Kiova () on kiovalainen koripalloseura, joka pelaa maan pääsarjatasolla Superliigassa.


title: BK Budiveljnyk Kiova

text: Vuonna 1945 nuori koripallovalmentaja perusti seuran, jonka tarkoitus oli toimia Kiovan instituutin oppilaiden urheiluseurana. Vielä tuolloin seura tunnettiin nimellä SKIF Kiova, mutta nimi muutettiin Budiveljnyk Kiovaksi vuonna 1962, kun seuran sponsoriksi tuli paikallinen yritys. Budiveljnyk ei voittanut Neuvostoliiton-mestaruutta 1960- ja 1970-lukujen aikana, vaikka se sijoittuikin usein mitalisijoille.


title: BK Budiveljnyk Kiova

text: Vuonna 1982 seura osallistui ensimmäistä kertaa kansainvälisiin koripallosarjoihin, kun se oli mukana Korać cupissa. Kausi 1988–1989 oli seuran menestyksellisesti paras kausi Neuvostoliiton sarjoissa. Joukkue hävisi runkosarjassa ainoastaan Žalgiris Kaunasille ja joukkueet kohtasivat myös kauden loppuottelusarjassa. Budiveljnyk voitti ottelusarjan 2–0, jolloin se juhli ensimmäistä ja ainoaa Neuvostoliiton-mestaruuttaan.


title: BK Budiveljnyk Kiova

text: Neuvostoliiton hajoamisen jälkeen Budiveljnyk voitti Ukrainan-mestaruuden kuusi kertaa perättäin vuosina 1992–1997. Seuralle 2000-luvun alku oli vaikeaa, eikä se enää sijoittunut mitalisijoille. Seuraavan Ukrainan-mestaruutensa seura voitti vasta kaudella 2010–2011. Samana kautena seura palasi pitkän tauon jälkeen kansainvälisiin sarjoihin ja se eteni Eurocupissa puolivälieriin asti. Kaudella 2013–2014 Budiveljnyk eteni ensimmäistä kertaa Euroliigaan.


title: Suomen Tukholman-instituutti

text: Suomen Tukholman-instituutti ("Finlandsinstitutet") Ruotsissa toimiva instituutti, joka tekee tunnetuksi suomalaista nykykulttuuria, edistää kulttuuri- ja tiedevaihtoa maiden välillä sekä esittelee suomalaista yhteiskuntakeskustelua, historiaa, politiikkaa ja talouselämää sekä suurelle yleisölle että tutkimusyhteisölle.


title: Suomen Tukholman-instituutti

text: Instituuttia hallinnoi säätiö Stiftelsen Finlands kulturinstitut i Sverige. Intituutin toiminnan piiriin kuuluvia aloja ovat elokuva, kirjallisuus, musiikki ja teatteri. Se järjestää näyttelyjä ja seminaareja.


title: Suomen Tukholman-instituutti

text: Instituutin toimitilat ovat 1896–1898 rakennetussa talossa, jonka on suunnitellut arkkitehti Johan Laurentz. Talo rakennettiin alkuaan Ruotsin NMKY:lle. Talon osti 1970 Stiftelsen Finlands Hus, josta myöhemmin tuli nykyinen säätiö. Vuonna 1995 säätiö myi naapurissa olevan hotelli Karelian kiinteistön ja julisti arkkitehtikilpailun jäljelle jääneen talon uudistamisesta. GWSK Arkitekter -arkkitehtitoimiston suunnittelemat muutostyöt toteutettiin 1995–1997.


title: Suomen Tukholman-instituutti

text: Rakennuksessa on neljä maanpäällistä kerrosta ja kaksi maanalaista. Siinä on Suomen instituutin toimitilat, kirjasto, lukusali, näyttelytila ja talvipuutarha. Tukholman Suomalaisen Seuran toimitilat on myös samassa rakennuksessa.


title: Juha Taivainen

text: Juha Taivainen on suomalainen urheiluselostaja. Hän toimi jääkiekko- ja jalkapallolähetysten selostajana Canal+- ja MTV Sport -kanavilla. Hän selosti muun muassa Jääkiekon maailmanmestaruuskilpailuja, Englannin Valioliigaa ja Jääkiekon mestarien liigaa. Hän lopetti selostajanuransa keväällä 2016 ja toimii kivihoitajana.


title: Koristeellinen maisema

text:
Koristeellinen maisema on taiteilija Ellen Thesleffin öljyvärimaalaus kankaalle vuodelta 1910. Kooltaan se on 101×101 cm ja se kuuluu Ateneumin taidemuseon kokoelmiin,
jonne se hankittiin heti sen valmistumisvuonna 1910.


title: Koristeellinen maisema

text: "Koristeellinen maisema" on dekoratiivista Thesleffiä. Tällöin luonnon kuvaaminen ei ollut ensiarvoista vaan esimerkiksi eri värisävyjen rinnakkain asettelu, kuten Thesleff tässä maalauksessa tekee. Tapa oli Suomessa niin yleinen vuosina 1909-1912, että puhuttiin puhtaan paletin kaudesta. Värejä ei sekoitettu toisiinsa vaan ne asetettiin harkitusti rinnakkain, jolloin niiden valovoima tuli paremmin esiin.


title: Koristeellinen maisema

text: Ellen Thesleff itse on sanonut taiteensa dekoratiivisuudesta: "Minähän hengitän vain romantiikkaa - ja katsohan se on mystisempää kuin yleensä, se tulee ilmi viivojen leikissä ja värien keskinäisessä luonteessa."


title: Pietro II Orseolo

text: Pietro II Orseolo (961—1009) — 26. Venetsian tasavallan doge (vuodesta 991 lähtien) vuoteen 1009. Doge Pietro I Orseolon poika.


title: Pietro II Orseolo

text: Vuonna 992 Pietro II Orseolo teki sopimuksen Bysantin keisari Basileios II kanssa Bysantin armeijan kuljetuksista. Venetsian suuri laivasto hoiti armeijan siirtoja eri puolille Bysantin valtakuntaa. Venetsian tasavalta sai sopimuksessa yksinoikeuden Bysantin kauppaan Länsi-Eurooppaan.


title: Pietro II Orseolo

text: Bysantin ja Venetsian armeijat suorittivat yhdessä suuren sotaretken Dalmatian kaupunkivaltiota vastaan vuonna 998, jotta neretvalaiset saataisiin kuriin Helatorstaina 998. Pietro otti tämän jälkeen itselleen arvonimen "Dux Dalmatianorum" (Dalmatian ruhtinas), erotuksena hänen pojastaan Giovanni Orseolosta.


title: Pietro II Orseolo

text: 9.5.1000 Doge Pietro II päätti rauhoittaa dalmatialaisten ja (slaaviheimo) neretvalaisten välit Kroatian ja Bulgarian välisissä sodissa. Hän suojeli näin Venetsian kauppakolonioita sekä roomalaistuneita dalmatialaisia. Hänen 6 aluksen laivastonsa valloitti koko Adrianmeren rannikon. Ainoa vastarintaan noussut oli neretvalaisten laivasto. Kun neretvalaiset olivat käyneet ryöstöretkellä Zadarin kaupungissa, Venetsian Doge lähetti heidän peräänsä 10 alusta ja merirosvot saatiin kiinni Kačan saaren lähellä. Merirosvot vangittiin ja tuotiin riemusaatossa Splitin kaupunkiin. Neretvalaisten emissaarit pyysivät vapauttamaan vangit. Pietro II suostui siihen, kun Neretvien Arkontti suostui kumartamaan Dogelle. Sen lisäksi neretvalaisten piti maksaa taas veroja Venetsialle. Verotusoikeus oli ollut voimassa vuodesta 948 lähtien sekä takaamaan Venetsian alusten turvallinen merenkulku Adrianmerellä. Pietro II vapautti kaikki vangit lukuun ottamatta kuutta neretvalaista, jotka jäivät panttivangeiksi venetsialaisille. Mantereen neretvalaiset rauhoittuivat, mutta Korčulan saaren asukkaat päättivät jatkaa sotiaan Pietro II vastaan, mutta se valloitettiin hyvin pian. Lastovon saari jäi vielä vastustelemaan venetsialaisten valtaa. Saari oli merirosvoistaan hyvin kuuluisa. Pietro II käski evakuoimaan saaren ja sen jälkeen koko Lastovo hävitettiin maantasalle. Samaan aikaan Kroatian kuningas Svetoslav Suronja lähti Venetsiaan hakemaan tukea heikentyneelle asemalleen. Kroatian kuningas Stjepan I Krešimirović meni naimisiin Pietro II tyttären, Joscella (Hicela) Orseolo, kanssa. Heidän pojastaan, Petar Krešimir IV Veliki, tuli Kroatian kuningas vuonna 1059.


title: Pietro II Orseolo

text: Pietro II Orseolo oli naimisissa Maria Candianon kanssa, joka oli Vitale Candianon tytär sekä Doge Pietro IV Candianon veljentytär.


title: Pietro II Orseolo

text: Ottone Orseolosta tuli isänsä, Pietro II, seuraaja dogena aina vuoteen 1026 asti. Hänen tyttärenpojastaan Peteristä tuli Unkarin kuningas.


title: Pietro II Orseolo

text: Pietro II Orseolon voitto Dalmatiassa tunnetaan nykyään suurena juhlana nimeltään "Festa della Sensa", helatorstain juhla, joka on Venetsian vanhin juhla. Silloin Doge ja Olivolon piispa menivät ennen vanhaan Lidolle, jossa he siunasivat vedet ja toivottivat hyvää onnea Venetsian laivastolle.


title: Romano Fenati

text: Romano Fenati (s. 15. tammikuuta 1996) on italialainen ratamoottoripyöräilijä, joka kilpaili MotoGP-sarjassa.


title: Romano Fenati

text: Fenati kilpaili uransa alkuvaiheilla kotimaansa 125cc-sarjassa. Vuonna 2011 hän voitti tämän kuutioluokan Euroopan mestaruuden. Kaudeksi 2012 hän siirtyi Moto3-luokkaan FTR Hondan talliin. Fenati oli ensimmäisessä kisassaan Qatarissa toinen ja voitti jo seuraavan osakilpailun Espanjassa. Hänestä tuli ensimmäinen kuljettaja sitten Noboru Uedan ja vuoden 1991, joka on pystynyt ajamaan palkintosijoille kahdessa avausstartissaan. Hän oli lopulta MM-sarjan kuudes. Seuraavalla kaudella Fenati ei päässyt kertaakaan podiumille ja oli vasta sarjan kymmenes. Kauden 2014 kolmessa ensimmäisessä kilpailussa Fenati sijoittui kahdesti kärkikolmikkoon, voittaen Argentiinan GP:n. Argentiinan kilpailun podiumilla italialaiselle Fenatille soitettiin vahingossa Ranskan kansallislaulu "Marseljeesi". Hän oli lopulta sarjan yhteispisteissä viides kerättyään kauden aikana Argentiinan voiton lisäksi kolme voittoa. San Marinon Moto2-luokan osakilpailussa kaudella 2018 Fenati painoi ohitettaessa kilpakumppaninsa Stefano Manzin jarrukahvaa yli 200 kilometrin tuntinopeudessa ja Manzi sai vain vaivoin säilytettyä pyöränsä hallinnan, teko tuomittiin lajipiireissä poikkeuksellisen törkeänä ja järjestäjien langettaman kilpailukiellon lisäksi Fenatin talli Marinelli Snipers irtisanoi tämän sopimuksen välittömästi. Myös Fenatin seuraavan kauden talli MV Agusta ilmoitti ettei se ole enää kiinnostunut tämän palveluksista ja purkavansa tekemänsä sopimuksen.


title: Deon McCaulay

text: Deon McCaulay (s. 20. syyskuuta 1987) on belizeläinen jalkapalloilija, joka edustaa NASLissa pelaavaa Atlanta Silverbacksia. Hän on pelipaikaltaan hyökkääjä. 176 senttimetriä pitkä McCaulay on pelannut kotimaansa lisäksi Costa Ricassa, Hondurasissa ja USA:ssa. Hän on ollut myös MLS-seura Portland Timbersin testissä. McCaulay on Belizen jalkapallomaajoukkueen kaikkien aikojen paras maalintekijä kuudellatoista osumallaan. Hän voitti yhdessä Robin van Persien ja Luis Suárezin kanssa vuoden 2014 MM-karsintojen maalikuninkuuden yhdellätoista osumallaan.


title: Shalom Luani

text: Shalom Luani (s. 5. elokuuta 1994) on amerikansamoalainen jalkapalloilija ja amerikkalaisen jalkapallon pelaaja. Hänet tunnetaan parhaiten jalkapalloilijana ja hänen joukkueensa on Amerikan Samoan pääsarjassa pelaava Tafuana Jets. Luanin pelipaikka on hyökkääjä. Hän ratkaisi Amerikan Samoan jalkapallomaajoukkueelle maan historian ensimmäisen FIFA-voiton Tongan jalkapallomaajoukkuetta vastaan. Hän on pelannut vuodesta 2011 asti maajoukkueessa kahdeksan ottelua ja tehnyt niissä kaksi maalia, ollen yhdessä Ramin Ottin kanssa maan kaikkien aikojen paras maalintekijä. Amerikkalaisessa jalkapallossa Luani pelaa puolustavana pelaajana, ja hän kuuluu maansa alle 19-vuotiaiden maajoukkueeseen. Hän on 185 senttimetriä pitkä.


title: Else Lasker-Schüler

text: Else Lasker-Schüler (11. helmikuuta 1869 – 22. tammikuuta 1945) oli saksanjuutalainen runoilija, prosaisti, näytelmäkirjailija ja kuvittaja.


title: Else Lasker-Schüler

text: Hitlerin noustua valtaan 1933 Lasker-Schüler lähti Saksasta Sveitsiin ja edelleen 1940 Palestiinaan.


title: Else Lasker-Schüler

text: Häntä on pidetty 1900-luvun alkuvuosien ekspressionistina, mutta toisaalta häntä ei pidetä puhtaana ekspressionistina, sillä vaikka hän kuuluikin Der Sturmin piiriin, hän kääntyi myöhemmin juutalaisen mystiikan puoleen ja runojen teemat muuttuivat.


title: Suomen kuntauudistukset

text: Suomen kuntauudistukset tarkoittavat Suomessa 1960-luvulta alkaen esiintyneitä pyrkimyksiä saada aikaan kuntauudistus, jossa kuntien määrää olisi vähennetty kuntaliitoksilla. Suunnitelmista huolimatta laajamittaista kuntauudistusta ei ole toteutettu kerralla, vaan kuntien määrä on pienentynyt vähitellen. Vuonna 1977 toteutettiin kuntamuotoihin liittynyt uudistus: kauppalat muutettiin kaupungeiksi sekä kaupunkien ja (maalais)kuntien väliset erot poistettiin. 2000-luvulla kuntauudistusta on tehty Matti Vanhasen ja Jyrki Kataisen hallitusten johdolla.


title: Suomen kuntauudistukset

text: Suomessa oli 1960-luvun lopulla tarkoitus toteuttaa suuri kuntauudistus. Silloisen hallituksen asettama virkamiestyöryhmä esitti lakia, joka mahdollistaisi pakkoliitokset. Laista ei koskaan päästy yksimielisyyteen eduskunnassa, ja hanke raukesi. Tästä huolimatta 1960-luvun lopulla ja 1970-luvun alussa nähtiin todellinen kuntaliitosten suma. Varsinkin vuosien 1969, 1973 ja 1977 alussa, edellisen vuoden kunnallisvaalien jälkeen, astui voimaan monia kuntaliitoksia. Monet pienet kunnat hakeutuivat yhteen suurempien naapureidensa kanssa siinä luulossa, että valtiovalta pakottaisi ne liitoksiin. Tämän jälkeen, 1980- ja 1990-luvuilla kuntaliitoksia tehtiin vain muutamia.


title: Suomen kuntauudistukset

text: Vanhasen I hallituksen aikana aloitettiin Kunta- ja palvelurakenneuudistus, jossa kolme kuntamallia esiteltiin syksyllä 2005 ja itse uudistus käynnistettiin keväällä 2006. Uudistukseen liittyvä laki astui voimaan helmikuussa 2007 ja oli voimassa vuoden 2012 loppuun. Uudistuksen aikana kuntien määrä väheni 336 kuntaan. Uudistuksessa pyrittiin siihen, että kunnat hoitaisivat ainakin perusterveydenhuoltoon kuuluvat terveyskeskuspalvelut vähintään 20 000 asukkaan kokonaisuuksissa. Jos tähän kokoon ei päästäisi kuntaliitoksilla, niin palvelut pitäisi järjestää yhteistoiminta-alueena. Perusterveydenhuollon yhdistäminen sosiaalipalveluihin sosiaali- ja terveyspiirien hoidettavaksi jäi vastustuksen vuoksi avoimeksi.


title: Suomen kuntauudistukset

text: Kataisen hallituksen aikana vuodesta 2011 lähtien on hallitusohjelman mukaisesti pyritty muodostamaan jopa työssäkäyntialueen kokoisia peruskuntia. Pääministeri Jyrki Kataisen mukaan Suomessa olisi ollut silloisen hallituksen toimien jälkeen vaalikauden lopussa vuonna 2015 jäljellä noin 100 kuntaa. Vahvoihin peruskuntiin pyrkiminen merkitsee joidenkin näkemysten mukaan sitä, että aluekehityksen painopistettä siirrettäisiin maakuntaliitoista maakuntien keskuskaupunkien dominoimaan suuntaan.


title: Suomen kuntauudistukset

text: Hallituksen esittämät muutokset nostattivat vastustusta pienissä kunnissa, jotka todennäköisesti yhdistettäisiin suurempiin naapurikuntiin. Sysmän kunnanhallituksen puheenjohtaja Mika Järvinen ja Janakkalan kunnanjohtaja Anna-Mari Ahonen kutsuivat koolle pienten ja keskisuurten kuntien edustajat keskustelemaan kuntauudistuksen suunnasta. Tapahtumaa luonnehdittiin mediassa kuntakapinaksi. Kuntakapina johti siihen, että hallinto- ja kuntaministeri Henna Virkkusen lisäksi arvostelu kohdistui myös Suomen Kuntaliiton hallitukseen, joka ei joidenkin kuntien mielestä ole ajanut pienehköjen kuntien asiaa, vaan on tosiasiallisesti tukenut hallitusta todennäköisesti kuntien pakkoliitoksiin johtavassa kehityksessä. Asikkala, Janakkala, Juva, Rusko ja Sulkava jättivät kuntaliiton jäsenmaksunsa kokonaan maksamatta. Orimattila ja Sysmä maksoivat jäsenmaksuista vain 2/3 todeten, että 1/3 maksusta on Kuntaliiton hoitamatta jätetyn edunvalvontaosuuden arvo.